ส่วนที่ 1 การประกอบธุรกิจ

1.  นโยบายและภาพรวมการประกอบธุรกิจ

ประวัติความเป็นมาและพัฒนาการที่สำคัญ

บริษัทได้จดทะเบียนจัดตั้งเป็นบริษัทจำกัดโดยใช้ชื่อ บริษัท ยูบิลลี่ เอ็นเตอร์ไพรส์ จำกัด เมื่อวันที่ 3
พฤศจิกายน 2536 ด้วยทุนจดทะเบียนเริ่มแรก 10,000,000.00 บาท
โดยบริษัทได้เพิ่มทุนจดทะเบียนเพื่อรองรับการขยายตัวทางธุรกิจอย่างต่อเนื่อง
การเปลี่ยนแปลงและพัฒนาการที่สำคัญของบริษัท โดยสังเขป มีดังนี้

+----+-----------------------------------------------------------------+
| ปี  | เหตุการณ์                                                         |
+====+=================================================================+
| 25 | นายวิโรจน์ พรประกฤต ก่อตั้งบริษัทโดยใช้ชื่อว่า “บริษัท ยูบิลลี่ เอ็นเตอร์ไพรส์      |
| 36 | จำกัด” ด้วยทุนจดทะเบียน 10,000,000.00 บาท แบ่งเป็นหุ้นสามัญจำนวน 100,000 |
|    | หุ้น มูลค่าที่ตราไว้หุ้นละ 100.00 บาท                                    |
+----+-----------------------------------------------------------------+
| 25 | เปิดสาขาในรูปแบบเคาน์เตอร์จำหน่ายเพชรแห่งแรกที่ห้างสรรพสินค้าเยาฮัน         |
| 37 | ซึ่งถือเป็นการขยายช่องทางการ                                         |
|    | จัดจำหน่ายแบบเคาน์เตอร์ครั้งแรกสำหรับธุรกิจหน่ายเครื่องประดับเพชรในประเทศไทย |
+----+-----------------------------------------------------------------+
| 25 | เริ่มดำ                                                           |
| 38 | เนินธุรกิจในรูปแบบสาขาที่เป็นของผู้ประกอบธุรกิจโดยทำสัญญาในลักษณะคล้ายแฟรนไชส์ |
|    | ในเขตกรุงเทพฯ ปริมณฑล และภาคกลาง ก่อนจะขยายไปยังภาคเหนือ             |
|    | และภาคตะวันออกเฉียงเหนือ                                           |
|    | ซึ่งเป็นครั้งแรกข                                                    |
|    | องประเทศไทยที่นำการจำหน่ายสินค้าลักษณะนี้มาใช้ในธุรกิจจำหน่ายเครื่องประดับเพชร |
|    | โดยมีสาขารวม 10 สาขา                                             |
+----+-----------------------------------------------------------------+
| 25 | ปรับกลยุทธ์การจำหน่าย และเริ่มขยายช่องทางการจัดจำหน่าย                   |
| 40 | โดยมีการเปิดเคาน์เตอร์ในห้างสรรพสินค้าขนาดใหญ่ เช่น ห้างเซ็นทรัล โรบินสัน     |
|    | เดอะมอลล์ และห้างสรรพสินค้าท้องถิ่น โดยมีสาขารวม 15 สาขา                |
+----+-----------------------------------------------------------------+
| 25 | ดำเนินแผนการตลาดร่วมกับบริษัทบัตรเครดิต                                |
| 44 | โดยการแสดงรายการสินค้าและจัดจำหน่ายผ่านจดหมายโฆษณา                   |
|    | ซึ่งเป็นครั้งแรกสำหรับธุรกิจจำหน่ายเครื่องประดับเพชร                        |
+----+-----------------------------------------------------------------+
| 25 | เพื่อเป็นการขยายช่องทางการจำหน่ายในต่างจังหวัด                          |
| 46 | บริษัทได้เพิ่มสาขาในห้างสรรพสินค้าขนาดใหญ่และไฮเปอร์มาร์ท เช่น เทสโก้ โลตัส   |
|    | และบิ๊กซี โดยมีสาขารวม 37 สาขา                                      |
+----+-----------------------------------------------------------------+
| 25 | ได้รับรางวัล “Super Brand Winner 2005 ” ที่จัดโดย “นิตยสารสรรสาระ”     |
| 49 | (Reader’s Digest) ในสาขา “สินค้าที่ให้ความพึงพอใจแก่ลูกค้าสูงสุด”          |
+----+-----------------------------------------------------------------+
| 25 | สร้างมาตรฐานในการซื้อขายเครื่องประดับเพชรและเพชรกะรัต                  |
| 50 | โดยให้ความรู้แก่ลูกค้าเกี่ยวกับควา                                       |
|    | มน่าเชื่อถือของใบรับประกันจากสถาบันต่างประเทศที่ได้รับการยอมรับในระดับนานาชาติ |
|    | ซึ่งเริ่มจากการจำหน่ายเพชรขนาด 1.00 กะรัต และมีใบรับรอง (Certificate)   |
|    | จากสถาบัน HRD (Hoge Raad voor Diamant) ประกอบสินค้า                |
|    | ซึ่งใบรับรองนี้ออกโดย Diamond High Council ประเทศเบลเยียม             |
|    | เป็นการเพิ่มความมั่นใจให้กับลูกค้ามากกว่าการจำหน่ายเพชรในรูปแบบเดิม          |
|    | นอกจากนี้บริษัทได้เปิดศูนย์จำหน่ายเพชร HRD แห่งแรกในประเทศไทย             |
|    | ซึ่งเป็นศ                                                          |
|    | ูนย์จำหน่ายเครื่องประดับเพชรและเพชรกะรัตที่เน้นจำหน่ายเฉพาะเพชรที่มีใบรับประกัน |
|    | HRD ณ โรงแรม แพนแปซิฟิก กรุงเทพฯ โดยร่วมมือกับ บริษัท กรุงไทย ลิสซิ่ง จำกัด  |
|    | ที่เป็นบริษัทในเครือธนาคารกรุงไทย                                      |
|    | สำหรับการซื้อ                                                      |
|    | ขายเครื่องประดับเพชรและเพชรกะรัตของบริษัทผ่านสาขาทุกสาขาของธนาคารกรุงไทย |
|    | ซึ่งผู้ซื้อสามารถชำระค่าสินค้าเป็นเงินผ่อนผ่านช่องทางของธนาคารกรุงไทย          |
+----+-----------------------------------------------------------------+
|    | เมื่อวันที่ 26 พฤศจิกายน 2550 ณ ที่ประชุมวิสามัญผู้ถือหุ้นครั้งที่ 1/2550           |
|    | ได้มีมติพิเศษให้เพิ่มทุนจดทะเบียนจาก 10,000,000.00 บาท เป็น 40,000,000.00 |
|    | บาท โดยแบ่งเป็นหุ้นสามัญจำนวน 400,000 หุ้น มูลค่าที่ตราไว้หุ้นละ 100.00 บาท   |
+----+-----------------------------------------------------------------+
|    | นอกจากนี้ในช่วงระหว่างปี มีการซื้อสินค้าคงเหลือของห้างหุ้นส่วนจำกัด เพชรยูบิลลี่    |
|    | ซึ่งเป็นบุคคลที่มีความเกี่ยวโยงกัน โดยมีหุ้นส่วนผู้จัดการ คือ นายสุนทร พรประกฤต    |
|    | บิดาของนายวิโรจน์ พรประกฤต                                         |
|    | รองประธานกรรมการและประธานเจ้าหน้าที่บริหารของบริษัท                    |
|    | ที่ได้สิทธิในการใช้พื้นที่เดิมของห้างหุ้นส่วนจำกัด เพชรยูบิลลี่                     |
|    | จัดตั้งเป็นสาขาสะพานเหล็ก เพื่อจัดจำหน่ายสินค้าภายใต้ตราสินค้า “ศูนย์เพชร” และ  |
|    | “เพชรยูบิลลี่”                                                      |
+----+-----------------------------------------------------------------+
| 25 | เริ่มการจำหน่ายเพชรที่มีใบรับประกันจากสถาบัน GIA (Gemological Institute  |
| 51 | of America) ประเทศสหรัฐอเมริกา                                    |
|    | ซึ่งเป็นการเพิ่มทางเลือกและเป็นการสร้างความมั่นใจด้านคุณภาพให้กับลูกค้า         |
+----+-----------------------------------------------------------------+
|    | เมื่อวันที่ 30 เมษายน 2551 ณ ที่ประชุมวิสามัญผู้ถือหุ้นครั้งที่ 1/2551             |
|    | ได้มีมติพิเศษให้เพิ่มทุนจดทะเบียนจาก 40,000,000.00 บาท เป็น               |
|    | 120,000,000.00 บาท แบ่งเป็นหุ้นสามัญจำนวน 1,200,000 หุ้น               |
|    | มูลค่าที่ตราไว้หุ้นละ 100.00 บาท                                       |
+----+-----------------------------------------------------------------+
|    | เมื่อวันที่ 5 มิถุนายน 2551 ณ ที่ประชุมวิสามัญผู้ถือหุ้นครั้งที่ 2/2551              |
|    | ได้มีมติพิเศษให้แปรสภาพเป็นบริษัท                                       |
|    | มหาชนจำกัด และได้มีมติให้เปลี่ยนมูลค่าที่ตราไว้ของหุ้นสามัญจากหุ้นละ 100.00 บาท  |
|    | เป็นหุ้นละ 1.00 บาท                                                |
+----+-----------------------------------------------------------------+
|    | เมื่อวันที่ 20 มิถุนายน 2551 ณ ที่ประชุมวิสามัญผู้ถือหุ้นครั้งที่ 3/2551             |
|    | ได้มีมติพิเศษให้เพิ่มทุนจดทะเบียนจาก 120,000,000.00 บาท เป็น              |
|    | 175,000,000.00 บาท โดยการออกหุ้นสามัญเพิ่มทุนจำนวน 55,000,000 หุ้น      |
|    | ซึ่งบริษัทได้จัดสรรหุ้นสามัญเพิ่มทุนเพื่อเสนอขายนักลงทุนแบบเฉพาะเจาะจงไว้จำนวน   |
|    | 15,000,000 หุ้น เพื่อเสนอขายต่อประชาชนทั่วไปจำนวน 35,000,000 หุ้น        |
|    | แล                                                              |
|    | ะจัดสรรเพื่อสำรองไว้สำหรับการใช้สิทธิใบสำคัญแสดงสิทธิที่จะออกให้แก่พนักงานจำนวน |
|    | 5,000,000 หุ้น โดยมีทุนจดทะเบียนชำระแล้ว 120,000,000.00 บาท           |
+----+-----------------------------------------------------------------+
|    | เมื่อวันที่ 2 กันยายน 2551 บริษัท ร่วมทุน เค-เอสเอ็มอี จำกัด                 |
|    | ภายใต้การดูแลของบริษัทหลักทรัพย์จัดการเงินร่วมลงทุน ข้าวกล้า จำกัด            |
|    | ได้เข้าซื้อหุ้นสามัญเพิ่มทุนที่สำรองไว้เสนอขายนักลงทุนแบบเฉพาะเจาะจงจำนวน      |
|    | 15,000,000 หุ้น บริษัทจึงมีทุนจดทะเบียนชำระแล้ว 135,000,000.00 บาท       |
+----+-----------------------------------------------------------------+
| 25 | เมื่อวันที่ 9 พฤศจิกายน 2552 บริษัทเข้าทำการซื้อขายหลักทรัพย์ในตลาดหลักทรัพย์    |
| 52 | เอ็ม เอไอ                                                        |
+----+-----------------------------------------------------------------+
| 25 | เมื่อวันที่ 28 - 30 ตุลาคม 2553                                       |
| 53 | บริษัทได้ออกใบสำคัญแสดงสิทธิที่จะซื้อหุ้นสามัญที่จัดสรรให้แก่                     |
|    | กรรมการและพนักงานของบริษัท ครั้งที่ 1 (ตามมติที่ประชุมวิสามัญผู้ถือหุ้น ครั้งที่      |
|    | 4/2551 เมื่อวันที่ 27 สิงหาคม 2551 ของบริษัท                            |
|    |                                                                 |
|    | ยูบิลลี่ เอ็นเตอร์ไพรส์ จำกัด (มหาชน)                                   |
|    | ที่ได้มีมติให้ออกใบสำคัญแสดงสิทธิที่จะซื้อหุ้นสามัญ (ESOP) จำนวน 4,997,500 หุ้น   |
|    | มูลค่าที่ตราไว้ หุ้นละ 1.00 บาท)                                       |
+----+-----------------------------------------------------------------+
|    | เมื่อวันที่ 5 พฤศจิกายน 2553                                          |
|    | บริษัทได้ดำเนินการจดทะเบียนเปล                                       |
|    | ี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่จะซื้อหุ้นสามัญที่จัดสรรให้แก่ |
|    | กรรมการและพนักงานของบริษัท ครั้งที่ 1 จากเดิม 170,000,000.00 บาท เป็น    |
|    | 171,121,500.00 บาท ต่อกรมพัฒนาธุรกิจการค้า กระทรวงพาณิชย์              |
+----+-----------------------------------------------------------------+
| 25 | เมื่อวันที่ 28 - 30 ตุลาคม 2554                                       |
| 54 | บริษัทได้ออกใบสำคัญแสดงสิทธิที่จะซื้อหุ้นสามัญที่จัดสรรให้แก่                     |
|    | กรรมการและพนักงานของบริษัท ครั้งที่ 2 (ตามมติที่ประชุมวิสามัญผู้ถือหุ้น ครั้งที่      |
|    | 4/2551 เมื่อวันที่ 27 สิงหาคม 2551 ของบริษัท                            |
|    |                                                                 |
|    | ยูบิลลี่ เอ็นเตอร์ไพรส์ จำกัด (มหาชน)                                   |
|    | ที่ได้มีมติให้ออกใบสำคัญแสดงสิทธิที่จะซื้อหุ้นสามัญ (ESOP) จำนวน 4,997,500 หุ้น   |
|    | มูลค่าที่ตราไว้ หุ้นละ 1.00 บาท)                                       |
+----+-----------------------------------------------------------------+
|    | เมื่อวันที่ 9 พฤศจิกายน 2554                                          |
|    | บริษัทได้ดำเนินการจดทะเบียนเปลี่ย                                      |
|    | นแปลงทุนชำระแล้วจากการใช้สิทธิตามใบสำคัญแสดงสิทธิที่จะซื้อหุ้นสามัญซึ่งจัดสรรให้แก่ |
|    | กรรมการ และพนักงานของบริษัท ครั้งที่ 2 จากเดิม 171,121,500.00 บาท เป็น   |
|    | 172,287,750.00 บาท ต่อกรมพัฒนาธุรกิจการค้า กระทรวงพาณิชย์              |
+----+-----------------------------------------------------------------+
| 25 | เมื่อวันที่ 15 มีนาคม 2555 บริษัทได้รับรางวัลเกียรติยศ “ใบโพธิ์บิสสิเนส อวอร์ด” 3 |
| 55 | ด้าน ได้แก่ ด้านสินค้ามีคุณภาพสูง ด้านนวัตกรรม และด้านความแข็งแกร่งของตราสินค้า |
+----+-----------------------------------------------------------------+
|    | เมื่อวันที่ 28 - 30 ตุลาคม 2555                                       |
|    | บริษัทได้ออกใบสำคัญแสดงสิทธิที่จะซื้อหุ้นสามัญที่จัดสรรให้แก่                     |
|    | กรรมการและพนักงานของบริษัท ครั้งที่ 2 (ตามมติที่ประชุมวิสามัญผู้ถือหุ้น ครั้งที่      |
|    | 4/2551 เมื่อวันที่ 27 สิงหาคม 2551 ของบริษัท                            |
|    |                                                                 |
|    | ยูบิลลี่ เอ็นเตอร์ไพรส์ จำกัด (มหาชน)                                   |
|    | ที่ได้มีมติให้ออกใบสำคัญแสดงสิทธิที่จะซื้อหุ้นสามัญ (ESOP) จำนวน 4,997,500 หุ้น   |
|    | มูลค่าที่ตราไว้ หุ้นละ 1.00 บาท)                                       |
+----+-----------------------------------------------------------------+
|    | เมื่อวันที่ 9 พฤศจิกายน 2555                                          |
|    | บริษัทได้ดำเนินการจดทะเบียนเปล                                       |
|    | ี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่จะซื้อหุ้นสามัญที่จัดสรรให้แก่ |
|    | กรรมการและพนักงานของบริษัท ครั้งที่ 3 จากเดิม 172,287,750.00 บาท เป็น    |
|    | 173,297,625.00 บาท ต่อกรมพัฒนาธุรกิจการค้า กระทรวงพาณิชย์              |
+----+-----------------------------------------------------------------+
|    | เมื่อวันที่ 22 พฤศจิกายน 2555 บริษัทได้รับรางวัล SET Awards 2012 จำนวน 2   |
|    | รางวัล ได้แก่ รางวัลยอดเยี่ยมด้านนักลงทุนสัมพันธ์                           |
|    | และรางวัลดีเด่นด้านผลการดำเนินการ                                    |
|    | ซึ่งจัดขึ้นโดยตลาดหลักทรัพย์แห่งประเทศไทยร่วมกับวารสารการเงินการธนาคาร      |
+----+-----------------------------------------------------------------+
| 25 | เมื่อวันที่ 28 - 30 ตุลาคม 2556                                       |
| 56 | บริษัทได้ออกใบสำคัญแสดงสิทธิที่จะซื้อหุ้นสามัญที่จัดสรรให้แก่                     |
|    | กรรมการและพนักงานของบริษัท ครั้งที่ 4 (ตามมติที่ประชุมวิสามัญผู้ถือหุ้น ครั้งที่      |
|    | 4/2551 เมื่อวันที่ 27 สิงหาคม 2551 ของบริษัท                            |
|    |                                                                 |
|    | ยูบิลลี่ เอ็นเตอร์ไพรส์ จำกัด (มหาชน)                                   |
|    | ที่ได้มีมติให้ออกใบสำคัญแสดงสิทธิที่จะซื้อหุ้นสามัญ (ESOP) จำนวน 4,997,500 หุ้น   |
|    | มูลค่าที่ตราไว้ หุ้นละ 1.00 บาท)                                       |
+----+-----------------------------------------------------------------+
|    | เมื่อวันที่ 8 พฤศจิกายน 2556                                          |
|    | บริษัทได้ดำเนินการจดทะเบียนเปล                                       |
|    | ี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่จะซื้อหุ้นสามัญที่จัดสรรให้แก่ |
|    | กรรมการและพนักงานของบริษัท ครั้งที่ 4 จากเดิม 173,297,625.00 บาท เป็น    |
|    | 174,273,125.00 บาท ต่อกรมพัฒนาธุรกิจการค้า กระทรวงพาณิชย์              |
+----+-----------------------------------------------------------------+
|    | เมื่อวันที่ 20 พฤศจิกายน 2556 บริษัทได้รับรางวัล SET Awards 2013 จำนวน 3   |
|    | รางวัล ได้แก่ รางวัลผู้บริหารสูงสุดยอดเยี่ยม รางวัลด้านนักลงทุนสัมพันธ์ยอดเยี่ยม    |
|    | ติดต่อกันเป็นปีที่ 2 และรางวัลด้านผลการดำเนินการดีเด่น ติดต่อกันเป็นปีที่ 2        |
|    | เช่นเดียวกัน                                                       |
|    | ซึ่งจัดขึ้นโดยตลาดหลักทรัพย์แห่งประเทศไทยร่วมกับวารสารการเงินการธนาคาร      |
+----+-----------------------------------------------------------------+
| 25 | เมื่อวันที่ 11 กันยายน 2557 สถาบัน เอช อาร์ ดี แอนด์เวิร์ป สถาบันอัญมณีศาสตร์   |
| 57 | (HRD Antwerp Institute of Gemmology) อันดับ 1 แห่งเมืองแอนด์เวิร์ป     |
|    | ประเทศเบลเยียม ศูนย์กลางวงการเพชรระดับโลก ได้มอบรางวัลระดับโลก ได้แก่    |
|    | “HRD Antwerp Certified Diamond Jeweller” แก่เพชร “ยูบิลลี่”          |
|    | ซึ่งเป็นรายแรกของโลก เนื่องจากผ่านเกณฑ์การพิจารณาด้านคุณภาพสินค้า           |
|    | และการให้บริการในระดับแนวหน้าของโลก                                 |
|    | ทั้งยังมีความโดดเด่นด้านการบริหารที่มีความโปร่งใสสามารถตรวจสอบได้           |
|    |                                                                 |
|    | และเมื่อวันที่ 30 กันยายน 2557 นายวิโรจน์ พรประกฤต                      |
|    | ประธานเจ้าหน้าที่บริหารและคณะได้เดินทางไปเมืองแอนด์เวิร์ป ประเทศเบลเยียม    |
|    | เพื่อรับมอบรางวัล HRD Antwerp Diamond Ambassador จากสถาบัน เอช อาร์ ดี |
|    | แอนด์เวิร์ป สถาบันอัญมณีศาสตร์ ซึ่งเป็นบุคคลแรกในโลกที่ได้รับรางวัล             |
|    | โดยได้รับเกียรติจาก Ms.Cathy Bercx ผู้ว่าราชการเมืองแอนด์เวิร์ป            |
|    | เป็นผู้มอบรางวัล จึงเป็นการนำชื่อเสียงสู่ประเทศไทย                         |
|    | เนื่องจากบริษัทได้รับการยอมรับในระดับนานาชาติ                            |
|    | ถือเป็นโอกาสอันดีที่จะย                                               |
|    | กระดับมาตรฐานเครื่องประดับเพชรไทยสู่สากลด้วยการส่งเสริมและพัฒนาด้านนวัตกรรม |
+----+-----------------------------------------------------------------+
|    | เมื่อวันที่ 27 พฤศจิกายน 2557 บริษัทได้รับรางวัล SET Awards 2014 จำนวน 2   |
|    | รางวัล ได้แก่ รางวัลเกียรติยศแห่งความสำเร็จ (SET Award of Honor)        |
|    | ด้านนักลงทุนสัมพันธ์ยอดเยี่ยม ติดต่อกันเป็นปีที่ 3                             |
|    | และรางวัลด้านผลการดำเนินการดีเด่น ติดต่อกันเป็นปีที่ 3 เช่นเดียวกัน            |
|    | ซึ่งจัดขึ้นโดยตลาดหลักทรัพย์แห่งประเทศไทยร่วมกับวารสารการเงินการธนาคาร      |
+----+-----------------------------------------------------------------+
| 25 | เมื่อวันที่ 19 มิถุนายน 2558 บริษัทแถลงข่าวเปิดตัว “JUBILEE OF SIAM”        |
| 58 | Flagship Store แห่งแรกที่ใหญ่ที่สุดในประเทศไทยอย่างเป็นทางการ อีกทั้งยังเป็น  |
|    | Diamond Boutique ที่ใหญ่ที่สุดในภูมิภาคเอเชียตะวันออกเฉียงใต้               |
+----+-----------------------------------------------------------------+
|    | เมื่อวันที่ 11 สิงหาคม 2558 คณะกรรมการบริษัทมีมติเอกฉันท์ แต่งตั้งนางสาวอัญรัตน์  |
|    | พรประกฤต เป็นประธานเจ้าหน้าที่บริหาร เนื่องจากพิจารณาแล้วเห็นว่า            |
|    | ระยะเวลากว่า 10 ปีที่ผ่านมา นางสาวอัญรัตน์ พรประกฤต ได้ทุ่มเทให้กับการทำงาน  |
|    | มีผลงานที่โดดเด่นโดยเป็นผู้นำในธุรกิจค้าปลีกเครื่องประดับเพชรและเพชรกะรัต      |
|    | ยืนยันด้วยรางวัลอันทรงเกียรติต่าง ๆ ที่ได้รับจากสถาบันระดับประเทศ             |
|    | สร้างชื่อเสียงให้กับบริษัทจนเป็นที่ยอมรับ                                   |
|    | มีคุณสมบัติครบถ้วนตามแผนการสืบทอดตำแหน่งผู้บริหารระดับสูง                   |
+----+-----------------------------------------------------------------+
|    | วันที่ 25 พฤศจิกายน 2558 บริษัทได้รับรางวัลเกียรติยศแห่งความสำเร็จ (SET      |
|    | Award of Honor) ด้านนักลงทุนสัมพันธ์ยอดเยี่ยม ติดต่อกันเป็นปีที่ 4 ในงาน SET   |
|    | Awards 2015 ซึ่งจัดขึ้นโดยตลาดหลักทรัพย์แห่งประเทศไทย                    |
|    | ร่วมกับวารสารการเงินการธนาคาร                                      |
+----+-----------------------------------------------------------------+
| 25 | บริษัทได้ทำสัญญากับ Forevermark Limited                              |
| 59 | เกี่ยวกับการได้รับลิขสิทธิ์เป็นผู้แทนจำหน่ายสินค้าภายใต้ตราสินค้า FOREVERMARK     |
|    | แต่เพียงผู้เดียวในประเทศไทย โดยเมื่อวันที่ 10 กุมภาพันธ์ 2559                |
|    | เปิดตัวสาขาแรกของประเทศไทยที่ห้างสรรพสินค้าพารากอน                     |
+----+-----------------------------------------------------------------+
|    | เมื่อวันที่ 6 ตุลาคม 2559 บริษัทได้รับรางวัลและประกาศนียบัตรรับรอง            |
|    | “องค์กรนวัตกรรมยอดเยี่ยม” กลุ่มบริการ ประจำปี 2016                      |
|    | จากสำนักงานนวัตกรรมแห่งชาติ (องค์การมหาชน) หรือ สนช.                  |
|    | กระทรวงวิทยาศาสตร์และเทคโนโลยี ซึ่งเป็นการดำเนินโครงการร่วมกับ           |
|    | ตลาดหลักทรัพย์แห่งประเทศไทย ตลาดหลักทรัพย์ เอ็ม เอ ไอ และวิทยาลัยการจัดการ |
|    | มหาวิทยาลัยมหิดล หลังจากคณะผู้วิจัยได้เข้าเยี่ยมชมและประเมินศักยภาพทางนวัตกรรม |
|    | ซึ่งบริษัทเป็นธุรกิจค้าปลีกเพียงรายเดียวที่ได้รับรางวัลดังกล่าว                   |
+----+-----------------------------------------------------------------+
| 25 | เมื่อวันที่ 20 ตุลาคม 2561 บริษัทจัดงานเปิดตัวเทคโนโลยีใหม่ “JUBILEE         |
| 61 | iMOMENT” ซึ่งเป็นการนำ AI เข้ามาประสานงาน                           |
|    | เพื่อบันทึกเรื่องราวของผู้สวมใส่ผ่านเครื่องประดับเพชรเป็นที่แรกของโลก           |
+----+-----------------------------------------------------------------+
|    | เมื่อวันที่ 27 พฤศจิกายน 2561 นางสาวอัญรัตน์ พรประกฤต ประธานเจ้าหน้าที่บริหาร |
|    | ได้รับรางวัลผู้บริหารสูงสุดรุ่นใหม่ หรือ Young Rising Star CEO Award ในงาน  |
|    | SET AWARD 2018                                                  |
+----+-----------------------------------------------------------------+
| 25 | เมื่อวันที่ 23 กันยายน 2562 บริษัทเปิดตัว e-commerce                      |
| 62 | ซึ่งเป็นช่องทางการจัดจำหน่ายใหม่ ภายใต้ชื่อ www.jubileediamond.co.th      |
|    | ซึ่งเป็นช่องทางการขายที่ช่วยให้เข้าถึงกลุ่มลูกค้าที่นิยมซื้อสินค้าออนไลน์             |
|    | และรวมไปถึงกลุ่มลูกค้าในพื้นที่ที่ไม่มีสาขาของบริษัทด้วย                        |
+----+-----------------------------------------------------------------+
|    | เมื่อวันที่ 3 ตุลาคม 2562 บริษัทเปิดตัว “LINE Friends Collection”         |
|    | ซึ่งเป็นเครื่องประดับเพชรที่ทำมาจากเงิน                                  |
|    | โดยบริษัทวางกลยุทธ์ว่าเป็นเครื่องประดับเพชรสำหรับกลุ่มลูกค้าใหม่ของบริษัท คือ     |
|    | กลุ่มมิลเลเนียนอายุประมาณ 18 -29 ปี ที่มีกำลังซื้อและสามารถเข้าถึงได้          |
|    | เนื่องจากราคาของสินค้าเริ่มต้นที่ 2,900 บาท                              |
|    | โดยกลุ่มลูกค้ากลุ่มนี้จะพัฒนาเป็นลูกค้าที่มีคุณภาพต่อไปในอนาคตของบริษัท            |
+----+-----------------------------------------------------------------+

ในปี 2562 บริษัทมีการขยายสาขา ลักษณะพื้นที่เช่าและผ่านห้างสรรพสินค้า ทั่วประเทศรวม 3
สาขา ดังนี้

1.  ห้างสรรพสินค้าเซ็นทรัลภูเก็ต สาขาป่าตอง

2.  ห้างสรรพสินค้าโรบินสัน สาขาพะเยา

3.  ห้างสรรพสินค้าโรบินสัน สาขาลาดกระบัง

  และ ณ 31 ธันวาคม 2562 มีสาขาทั่วประเทศรวม 131 สาขา

วิสัยทัศน์ และพันธกิจ

วิสัยทัศน์

สร้างคุณค่าในการสวมใส่เครื่องประดับอัญมณีของบริษัทให้เกิดขึ้นกับคนทุกกลุ่มผ่านนวัตกรรมการออกแบบสินค้า
การบริหารจัดการร้านค้า และการสรรหาวัตถุดิบพร้อมเทคโนโลยีการผลิตที่เป็นเลิศ

พันธกิจ

-   เป็นผู้นำในธุรกิจการจัดจำหน่ายเครื่องประดับเพชรและเพชรกะรัตที่มีสาขามากที่สุดในประเทศไทย

-   สร้างมูลค่าเพิ่มให้แก่องค์กร ผู้ถือหุ้น และผู้มีส่วนได้เสีย

-   มุ่งเน้นการพัฒนาคุณภาพผลิตภัณฑ์ และการบริการระดับมืออาชีพ

-   สร้างตราสินค้าและภาพลักษณ์ ให้มีความแข็งแกร่ง ยกระดับสู่สากล

-   พัฒนาทรัพยากรมนุษย์ เพิ่มขีดความสามารถ และส่งเสริมคุณภาพชีวิตของบุคลากร

-   มุ่งเน้นให้มีระบบธรรมาภิบาล การจัดการบริหารความเสี่ยง มีระบบการควบคุมภายในที่ดี
    และมีความรับผิดชอบต่อสังคม

  ค่านิยมองค์กร

  T – Transparent: Transparent and ethical in business operation

  โปร่งใส และมีจริยธรรมในการดำเนินธุรกิจ

  O – Opportunity: Creating new business and employment opportunity

  สร้างโอกาสใหม่ทางธุรกิจและการจ้างงาน

  P – Product Innovation: Continuous product innovation

  สร้างสรรค์ผลิตภัณฑ์ใหม่ ๆ ตลอดเวลา

  S – Sourcing Capability: World leading material sourcing capability

  ใช้ความสามารถในการสรรหาวัตถุดิบชั้นเลิศ

  I – Innovative: Innovative business process and distribution

  ริเริ่มการทำธุรกิจแบบใหม่ ไม่ตามใคร

  C – Career Development: Employee well-being and career development

  ใส่ใจความเป็นอยู่ และการพัฒนาทีมงาน

เป้าหมายการดำเนินธุรกิจ

บริษัทมีเป้าหมายว่าจะเป็นผู้นำในธุรกิจการจัดจำหน่ายเครื่องประดับเพชรและเพชรกะรัตในประเทศไทย
และพัฒนาให้การซื้อขายเครื่องประดับเพชรมีความโปร่งใส ให้ข้อมูลที่ถูกต้องกับผู้บริโภค
และปรับเปลี่ยนมุมมองของผู้บริโภคให้เพิ่มความสำคัญใน
ความประณีตของชิ้นงาน
เพื่อให้อุตสาหกรรมเครื่องประดับเพชรในประเทศไทยทัดเทียมในระดับนานาชาติ
นอกจากนี้บริษัทจะเน้นการสร้างความเชื่อมั่นและความเข้มแข็งให้กับเครื่องหมายการค้า
“เพชรยูบิลลี่”

โครงสร้างรายได้

(หน่วย: ล้านบาท)

  ------------------------- ---------- -------- ---------- -------- ---------- --------
  ประเภทรายได้จากการจำหน่าย / 2560                2561                2562       
  บริการ                                                                        

                            จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  เครื่องประดับเพชรและอื่น ๆ     1,279.27   82.94    1,311.02   84.68    1,589.26   87.97

  เพชรกะรัต                  257.22     16.68    231.73     14.97    211.55     11.71

  ค่าบริการ                   5.93       0.38     5.40       0.35     5.74       0.32

  รวมรายได้                  1,542.42   100.00   1,548.15   100.00   1,806.55   100.00
  ------------------------- ---------- -------- ---------- -------- ---------- --------

2.  ลักษณะการประกอบธุรกิจ

ลักษณะผลิตภัณฑ์หรือบริการ

บริษัทประกอบธุรกิจจัดจำหน่ายเครื่องประดับเพชรและเพชรกะรัต
โดยสำหรับการจัดหาสินค้าเพื่อจำหน่าย บริษัทนำเข้าวัตถุดิบเพชรคุณภาพสูงจากประเทศเบลเยียม
และเป็นผู้ว่าจ้างโรงงานเครื่องประดับและช่างฝีมือในประเทศผลิตเป็นสินค้าสำเร็จรูปสำหรับการจำหน่าย
ปัจจุบันบริษัทเน้นการทำการตลาดภายในประเทศผ่านสาขาของบริษัท ทั้งในรูปแบบร้านค้าของบริษัท
และรูปแบบเคาน์เตอร์ รวมถึงพื้นที่เช่าในห้างสรรพสินค้า
ซึ่งลูกค้าของบริษัทจะกระจายอยู่ทั่วทุกภูมิภาคของประเทศ ทั้งในเขตกรุงเทพฯปริมณฑล
และจังหวัดต่าง ๆ ในภาคกลาง ภาคเหนือ ภาคตะวันออกเฉียงเหนือ ภาคตะวันออก และภาคใต้

ปัจจุบันบริษัทดำเนินกิจการภายใต้ตราสินค้า (Brand) หรือ เครื่องหมายการค้า “เพชรยูบิลลี่”
โดยจะวางจำหน่ายในทุกสาขาของบริษัท ซึ่งกลุ่มลูกค้าเป้าหมายหลักของบริษัท ได้แก่ เจ้าของธุรกิจ
ผู้บริหาร พนักงานบริษัท เป็นต้น และในปี 2562 บริษัทได้เปิดตัวสินค้าคอลเลคชั่นใหม่ คือ
“Jubilee LINE FRIENDS Collection”
ซึ่งเป็นคอลเลคชั่นแรกที่ทำจากเงินและออกแบบมาเพื่อกลุ่มลูกค้าใหม่ของบริษัท คือ
วัยรุ่นและวัยที่เพิ่งทำงาน ทั้งนี้ผลิตภัณฑ์ที่จำหน่ายภายใต้เครื่องหมายการค้า “เพชรยูบิลลี่”
จะมีใบรับประกันคุณภาพสินค้าทุกชิ้น

ผลิตภัณฑ์ของบริษัทสามารถแบ่งได้เป็น 2 กลุ่มหลัก คือ

1. เครื่องประดับ

ผลิตภัณฑ์กลุ่มเครื่องประดับของบริษัทสามารถแบ่งได้ 2 กลุ่ม ดังต่อไปนี้

1) เครื่องประดับเพชร คือ การนำเพชรที่มีขนาดตั้งแต่ 0.005 กะรัต – 0.99 กะรัต
มาประดับบนตัวเรือน โดยตัวเรือนของเครื่องประดับเพชรของบริษัทจะทำจากทองคำ 18 เค
ซึ่งมีส่วนประกอบของทองคำอยู่ร้อยละ 75 โดยผลิตภัณฑ์ของบริษัทครอบคลุมเครื่องประดับทุกประเภท
ได้แก่ แหวน จี้ ต่างหู สร้อยคอ สร้อยข้อมือ กำไล และ เข็มกลัด
โดยบริษัทจะมีทีมงานออกแบบเครื่องประดับหรือดีไซน์เนอร์เป็นผู้ออกแบบผลิตภัณฑ์ใหม่
แล้วจึงว่าจ้างโรงงานหรือช่างฝีมือในประเทศเป็นผู้ผลิตตัวเรือน และฝังเพชรลงในตัวเรือนนั้น
ทั้งนี้หากเครื่องประดับที่จำหน่ายใช้เพชรเม็ดเดี่ยวที่มีขนาดใหญ่กว่า 1.00 กะรัต เป็นส่วนประกอบ
บริษัทจะแบ่งบันทึกรายได้จากการจำหน่ายเป็น 2 ส่วน คือ รายได้จากการจำหน่ายเพชรกะรัต
และส่วนที่เหลือจะเป็นรายได้จากการจำหน่ายเครื่องประดับ
สำหรับใบรับประกันนั้นหากเพชรที่อยู่บนตัวเรือนมีใบรับประกันจากสถาบัน
ผู้ซื้อก็จะได้รับใบรับประกันจากสถาบันควบคู่กับใบรับประกันตัวเรือนที่เป็นของบริษัท
หากเพชรที่อยู่บนตัวเรือนไม่มีใบรับประกันจากสถาบัน
ผู้ซื้อก็จะได้ใบรับประกันของบริษัทในการรับประกันสินค้าชิ้นที่ซื้อไป

เครื่องประดับทุกชิ้นของบริษัทได้รับการออกแบบตามรสนิยมของกลุ่มลูกค้าในประเทศ ซึ่งรูปแบบ
(Design) จะแตกต่างจากเครื่องประดับอัญมณีที่ผลิตโดยโรงงานขนาดใหญ่สำหรับการส่งออก
ซึ่งสินค้าของบริษัทนั้นจะมีรูปแบบที่ร่วมสมัย และใช้อัญมณีชนิดเดียวคือเพชรในการประดับบนเรือน
โดยบริษัทให้ความสำคัญและพิถีพิถันเป็นอย่างมากในเรื่องของคุณภาพเพชรที่นำมาประกอบบนตัวเรือน
รวมถึงคุณภาพในการผลิตตัวเรือนเป็นเครื่องประดับ นอกจากนี้บริษัทตระหนักดีว่า รูปแบบ
ความสวยงาม
และสินค้ามีคุณภาพสูงนั้นเป็นปัจจัยสำคัญในการตัดสินใจเลือกซื้อเครื่องประดับของผู้บริโภคทั้งชายและหญิง
บริษัทจึงได้ให้ทีมออกแบบเครื่องประดับร่วมกับฝ่ายการตลาดของบริษัททำหน้าที่วิเคราะห์ความต้องการ
แนวโน้มความนิยม และกระแสแฟชันของลูกค้ากลุ่มเป้าหมาย
เพื่อให้บริษัทสามารถนำเสนอเครื่องประดับที่มีรูปแบบโดดเด่นและตอบสนองความต้องการของลูกค้าที่เปลี่ยนแปลงไปตามเวลา
นอกจากนี้บริษัทได้นำเทคโนโลยีการสร้างรูปแบบ Jewelry CAD
หรือโปรแกรมออกแบบเครื่องประดับแบบ 3 มิติ
มาช่วยในการออกแบบและพัฒนารูปแบบสินค้าใหม่ให้สอดคล้องกับความต้องการและพฤติกรรมของลูกค้าเป้าหมายในแต่ละกลุ่ม
โดยในปัจจุบันบริษัทได้กำหนดรูปแบบสินค้าออกเป็น 3 รูปแบบ ดังนี้

ความสง่างาม แห่งความเป็นเลิศ (Prestige Elegant Style)

The Excellence Collection

[]

Carat Collection

[]

Jubilee Centennial 90 Facets Collection

[]

The Excellence of 19 Collection

[]

เรียบหรู ทันสมัย (Brilliant Modern Style)

Diamond Line Collection

[]

Smart Collection

[]

Millennial Collection

[]

Forevermark Collection

[]

ความละมุนละไมอย่างเป็นเอกลักษณ์ร่วมสมัย (Gentle Classic Style)

Jubilee Heart Collection

[]

Floriss Collection

[]

Solit Collection

[]

Jubilee LINE FRIENDS Collection

[]

Hello Kitty Collection

[]

2) สร้อยอิตาลี ทองคำ 18 เค คือ สร้อยที่บริษัทจำหน่ายเป็นเครื่องประดับ
ซึ่งสินค้าประเภทนี้บริษัทจะไม่ได้เป็นผู้ออกแบบเอง
โดยบริษัทจะเลือกซื้อมาจากผู้ผลิตคุณภาพสูงตามรูปแบบที่คาดว่าจะเป็นที่นิยมในกลุ่มลูกค้าของบริษัท

2. เพชรกะรัต (Carat Diamond)

เพชรกะรัต คือ เพชรที่เจียระไนเป็นรูปทรงกลม หรือรูปทรงแฟนซี (Fancy Cut) ได้แก่ รูปหัวใจ
รูปหยดน้ำ รูปสี่เหลี่ยม รวมถึงรูปทรงอื่น ๆ เช่น รูปพระ เป็นต้น และมีน้ำหนักตั้งแต่ 1.00
กะรัตขึ้นไป ซึ่งบริษัทนำเข้าจากแหล่งเจียระไนเพชร (Sightholder) ประเทศเบลเยียม
ซึ่งเป็นแหล่งเจียระไนเพชรที่ดีที่สุด 1 ใน 5 ของโลก โดยเพชรแต่ละเม็ดจะมีใบรับประกัน
(Certificate) จากสถาบัน HRD (Hoge Raad voor Diamant) หรือ GIA (The
Gemelogical Institute of America) เพื่อบ่งบอกถึงคุณลักษณะของเพชร 4 ประการ (4C)
โดยการรับประกันคุณภาพเพชรของทั้ง 2 สถาบัน ได้รับความเชื่อถือจากทั่วโลกอยู่ในระดับเดียวกัน
ข้อแตกต่างหลัก ๆ คือ ประเทศที่สถาบันดังกล่าวตั้งอยู่ เนื่องจาก HRD
เป็นสถาบันจากประเทศเบลเยียม แต่ GIA เป็นสถาบันจากประเทศสหรัฐอเมริกา

[][][][][]เพชรกะรัตของบริษัทมีใบรับประกันทั้งจากสถาบัน HRD และสถาบัน GIA
โดยมีการนำเข้ามาจากแหล่งเจียระไนเพชร (Sightholder) ชั้นนำของประเทศเบลเยียม
ซึ่งเป็นแห่งเดียวกับที่สถาบัน HRD ตั้งอยู่ ความแตกต่างของสองสถาบันในการกำหนดเพชรที่มีการ
certified คุณลักษณะเพชรให้ตรงกับใบรับประกัน คือ สถาบัน GIA
จะไม่บรรจุเพชรในบรรจุภัณฑ์ที่ปิดผนึก (Sealed Pack)
แต่จะมีการยิงเลเซอร์สัญลักษณ์รหัสเพชรที่เป็นรหัสเดียวกับในใบรับประกันที่ขอบเพชร
ในขณะที่สถาบัน HRD จะอยู่ในบรรจุภัณฑ์ปิดผนึก
และมีการยิงเลเซอร์สัญลักษณ์รหัสเพชรที่เป็นรหัสเดียวกับในใบรับประกันที่ขอบเพชร
ซึ่งเป็นการสร้างความมั่นใจให้กับลูกค้า โดยบริษัทเลือกนำเข้าเพชรที่มีน้ำหนักตั้งแต่ 1.00
กะรัตขึ้นไป คุณภาพสีตั้งแต่ D (100%) - M (91%)
ระดับความบริสุทธิ์ของเพชรที่นำเข้านั้นเริ่มตั้งแต่ไม่มีตำหนิ (Loupe Clean)ไปจนถึงตำหนิที่มีน้อย
(Very Small Inclusion) ซึ่งต้องใช้ความชำนาญและกล้องส่องเพชรในการสังเกต

ด้วยความบริสุทธิ์ ขนาด และสีที่หลากหลาย ลูกค้าสามารถซื้อเพชรกะรัตในลักษณะที่ยังไม่ขึ้นตัวเรือน
หรือสามารถ
ให้บริษัทออกแบบตัวเรือนตามความต้องการของลูกค้าได้ ทั้งนี้ ลูกค้าจะได้รับทั้งใบรับประกันจาก
HRD หรือ GIA และ
ใบรับประกันจากบริษัท

สัดส่วนผลผลิตแยกตามประเภทสินค้า

สัดส่วนของรายได้แยกตามผลิตภัณฑ์ทั้ง 3 จะพบว่า ในช่วง 3 ปีที่ผ่านมาจนถึงปัจจุบัน
รายได้จากเครื่องประดับเพชรและเพชรกะรัต โดยไม่รวมรายได้จากค่าบริการ และรายได้อื่น ๆ
มีรายละเอียดดังนี้
(หน่วย : ล้านบาท)

  ------------------------- ---------- ---------- ---------- -------- ---------- --------
  ประเภทรายได้จากการจำหน่าย / 2560                  2561                2562       
  บริการ                                                                          

                            จำนวนเงิน   จำนวนเงิน   จำนวนเงิน   ร้อยละ    จำนวนเงิน   ร้อยละ

  เครื่องประดับเพชรและอื่น ๆ     1,279.27   1,279.27   1,311.02   84.98    1,589.26   88.25

  เพชรกะรัต                  257.22     257.22     231.73     15.02    211.55     11.75

  รวมรายได้                  1,536.49   1,536.49   1,542.75   100.00   1,800.81   100.00
  ------------------------- ---------- ---------- ---------- -------- ---------- --------

หมายเหตุ : ไม่รวมรายได้จากค่าบริการและรายได้อื่น ๆ

เมื่อเปรียบเทียบผลิตภัณฑ์ทั้ง 2 ประเภทของบริษัท บริษัทเน้นจำหน่ายเครื่องประดับ
เนื่องจากเป็นสินค้าที่อยู่ในความต้องการของกลุ่มลูกค้าเป้าหมายหลัก โดยที่เพชรกะรัต
เป็นการจำหน่ายเพื่อสร้างฐานลูกค้า
และให้ร้านค้าของบริษัทมีจุดเด่นและมีความหลากหลายของสินค้ามากขึ้น

ภาวะอุตสาหกรรม การตลาด และการแข่งขัน

ลักษณะของอุตสาหกรรมเพชร

อุตสาหกรรมเพชรสามารถแบ่งได้เป็น 2 ตลาด ซึ่งมีลักษณะต่างกันโดยสิ้นเชิง คือ 1)
สำหรับใช้ในงานอุตสาหกรรม และ
2) สำหรับใช้เป็นเครื่องประดับ

เพชรสำหรับใช้ในอุตสาหกรรม

เพชรสำหรับใช้ในอุตสาหกรรมวัดจากคุณภาพของความแข็งและความทนความร้อนเป็นหลักโดยเพชรที่มีคุณสมบัติและคุณภาพดังกล่าวจะถูกนำมาเป็นหัวเจาะ
หรือใบมีดในการตัด ซึ่งเป็นส่วนประกอบของเครื่องมือเชิงอุตสาหกรรม นอกจากนี้
หัวเพชรยังสามารถนำมาใช้ในการเจียร และผงเพชรสามารถนำมาใช้ในการขัดได้อีกด้วย
อีกทั้งในอนาคต
เพชรสามารถพัฒนามาใช้เป็นเซมิคอนดักเตอร์ในการผลิตไมโครชิพหรือใช้สำหรับการระบายความร้อนในเครื่องใช้ไฟฟ้าและอุปกรณ์อิเล็กทรอนิกส์อีกด้วย

เพชรสำหรับใช้เป็นเครื่องประดับ

เพชรสำหรับใช้เป็นเครื่องประดับ มีการวัดมูลค่าจาก คุณลักษณะของเพชร 4 ประการ (4C) ได้แก่
น้ำหนักกะรัต (Carat Weight) ความบริสุทธิ์ (Clarity) สี (Color)
และคุณภาพการเจียระไน (Cut)
ซึ่งสำหรับมูลค่าของเพชรถูกควบคุมโดยอุปสงค์และอุปทานของตลาด ในส่วนของอุปทานนั้น
เริ่มจากการทำเหมืองเพชร ซึ่งเหมืองเพชรที่สำคัญในปัจจุบันอยู่ใน สาธารณรัฐคองโก
สาธารณรัฐบอทสวาน่า ประเทศรัสเซีย ประเทศออสเตรเลีย และประเทศแคนาดา
โดยเพชรดิบที่ขุดได้จะขายผ่านบริษัทพ่อค้าคนกลางก่อนจะส่งต่อไปให้บริษัทเจียระไน
(Sightholder) ซึ่งบริษัทพ่อค้าคนกลางที่สำคัญ คือ บริษัท Diamond Trading Company
(DTC) ภายใต้การดูแลของบริษัท เดอ เบียร์ จำกัด (De Beers) ซึ่งเป็นผู้ก่อตั้ง กำหนดนโยบาย
สนับสนุนเงินทุน และส่งเสริมการตลาดของ DTC โดยหน้าที่หลักของ DTC คือ
คัดแยกคุณภาพของเพชรดิบ จัดสรรปริมาณที่ต้องการจำหน่าย
รวมไปถึงการกำหนดราคาขายให้กับแหล่งเจียระไนเพชร

การเคลื่อนไหวของเพชรในตลาดโลก

[]

ในอดีตร้อยละ 80 ของการซื้อขายเพชรดิบทั่วโลก จะซื้อขายผ่าน De Beers ทำให้ De Beers
สามารถควบคุมปริมาณเพชรในตลาดและกำหนดราคาซื้อขายได้ ต่อมาเมื่อมีการทำเหมืองในรัสเซีย
แคนาดา และออสเตรเลีย ทำให้การซื้อขายเพชรดิบผ่าน De Beers ลดลงเหลือประมาณร้อยละ
40 ต่อปี ทำให้ราคาเพชรดิบเป็นไปตามกลไกของตลาดมากขึ้น
เพชรดิบจากพ่อค้าคนกลางจะถูกขายไปยังผู้เจียระไนในหลายประเทศ เช่น เบลเยียม
สหรัฐอเมริกา อิสราเอล และอินเดีย ซึ่งผู้เจียระไนจะตัดเพชรดิบให้อยู่ในรูปทรงที่ตลาดต้องการ
โดยเพชรที่เจียระไนแล้วประมาณร้อยละ 50 จะซื้อขายกันในประเทศเบลเยียม
จากนั้นผู้ผลิตเครื่องประดับในประเทศต่าง ๆ จะมาซื้อเพชรเจียระไนเหล่านี้
และนำมาผลิตเป็นเครื่องประดับเพื่อจำหน่ายให้แก่ผู้บริโภคต่อไป ซึ่งราคาของเพชรเจียระไนแล้ว
จะตัดสินจากคุณลักษณะของเพชร 4 ประการ (4C) ดังนี้

(1) น้ำหนักกะรัต (Carat Weight)

กะรัต (Carat) เป็นหน่วยวัดน้ำหนักและขนาดของเพชร โดยเพชร 1.00 กะรัต มีน้ำหนักเท่ากับ
200 มิลลิกรัม
ซึ่งเป็นหน่วยการวัดที่แพร่หลายไปทั่วโลกและถูกกำหนดให้ใช้เป็นหน่วยในการชั่งตวงวัดอัญมณีสากล
โดย 1.00 กะรัตนั้นแบ่งออกเป็น 100 สตางค์ ตามธรรมชาติเพชรยิ่งมีขนาดใหญ่ ยิ่งหาพบได้ยาก
ยิ่งมีราคาสูง และเพชรขนาดใหญ่ 1 เม็ด จะมีราคาสูงกว่าเพชรหลายเม็ดที่มีน้ำหนักรวมเท่ากัน

[]

(2) ความบริสุทธิ์ (Clarity)

เพชรส่วนใหญ่จะมีตำหนิ เกิดขึ้นตามธรรมชาติ โดยก่อตัวขึ้นระหว่างการตกผลึก
ส่งผลให้มีความแตกต่างกันในแต่ละเม็ด โดยจะมีลักษณะเป็นจุดเล็ก ๆ ภายในเพชร
ซึ่งไม่สามารถมองเห็นได้ด้วยตาเปล่า และมีผลต่อการปล่อยให้แสง วิ่งผ่านเพชร ทำให้เพชรเม็ดนั้น
เปล่งประกายไม่เต็มที่ จึงมีการกำหนดระดับความบริสุทธิ์ของเนื้อเพชรออกมาเป็นมาตรฐาน
โดยใช้แว่นขยายที่มีกำลังขยาย 10 เท่า ตรวจสอบ
ซึ่งหากไม่พบตำหนิจะถือว่าเป็นเพชรที่มีความบริสุทธิ์สูงหรือไร้ตำหนิระดับ LC (Loupe Clean)
หรือ IF (Internally Flawless) หากมีตำหนิบ้างจะจัดอยู่ในระดับ VVS (Very Very
Small Inclusion) ไปจนถึงเพชรมีตำหนิมากระดับ I (Inclusion) ทั้งนี้
ตามมาตรฐานสากลในการวัดระดับคุณภาพความบริสุทธิ์จะใช้กำลังขยายขนาด 10 เท่า เท่านั้น
ไม่จำเป็นต้องมีการทดสอบที่กำลังขยายสูงกว่านั้น และหากที่กำลังขยายสูงกว่า 10 เท่าพบตำหนิ
แต่ที่ 10 เท่าไม่พบตำหนิ ยังคงจัดระดับเพชรเม็ดนั้นว่า ไร้ตำหนิ (Flawless)
โดยในปัจจุบันตามหลักสากลจะใช้อักษรย่อ อธิบายความบริสุทธิ์ของเพชรไว้ดังนี้

+----------------+----------------+-----------------------------------+
| ระดับคว         |                |                                   |
| ามบริสุทธิ์ของเพชร |                |                                   |
+----------------+----------------+-----------------------------------+
| []             | FL             | เป็นเพชรชั้นยอดน้ำงามที่สุด ไม่มีตำหนิใด ๆ  |
|                |                | ทั้งในเนื้อเพชรและผิวของเพชร           |
|                | Flawless       |                                   |
+----------------+----------------+-----------------------------------+
|                | IF             | เป                                |
|                |                | ็นเพชรชั้นยอดที่ไม่มีตำหนิภายในเนื้อเพชรเลย |
|                | Internally     |                                   |
|                | Flawless       |                                   |
+----------------+----------------+-----------------------------------+
| []             | VVS 1 / VVS 2  | เป็นเพชรที่มีมลทินในเนื้อเพชรให้เห็นน้อยมาก |
|                |                | ๆ อาจต้องใช้กล้องชนิดพิเศษส่องจึงเห็น     |
|                | Very Very      | จำแนกออกเป็น 1 และ 2 ตามลำดับ       |
|                | Small          | ตำหนิน้อยมากจะใช้ VVS 1              |
|                | Inclusion      | หากตำหนิสามารถเห็นได้ชัดมากขึ้นจะใช้ VVS |
|                |                | 2                                 |
+----------------+----------------+-----------------------------------+
| []             | VS 1 / VS 2    | เป็นเพชรที่มีมลทินในเนื้อเพช             |
|                |                | รในระดับที่ต้องใช้กล้องชนิดพิเศษส่องดูจึงเห็น |
|                | Very Small     | แต่โด                              |
|                | Inclusion      | ยทั่วไปแล้วจะสามารถเห็นได้ชัดเจนกว่าระดับ |
|                |                | VVS และอาจมีสีต่าง ๆ                 |
|                |                | ในเนื้อมลทินที่สามารถมองเห็นได้          |
+----------------+----------------+-----------------------------------+
| []             | SI 1 / SI 2    | เป็นเพชรที่มีม                        |
|                |                | ลทินในระดับที่สามารถมองเห็นได้ด้วยตาเปล่า |
|                | Small          | แต่จะมีขนาดเล็กอาจจะต้องสังเกต         |
|                | Inclusion      | หรือใช้ก                            |
|                |                | ระดาษขาวทาบและมองกับแสงไฟจึงเห็นชัดขึ้น |
|                |                | ในระดับสายตาของผู้ยังไม               |
|                |                | ่ชำนาญการอาจต้องใช้เวลานานในการสังเกต |
+----------------+----------------+-----------------------------------+
| []             | I 1 / I 2 / I  | เป็นเพชรที่มีมลทินในระด                |
|                | 3              | ับที่สามารถสังเกตด้วยตาเปล่าได้อย่างชัดเจน |
|                |                |                                   |
|                | Inclusion      |                                   |
+----------------+----------------+-----------------------------------+

  ที่มา: บมจ. ยูบิลลี่ เอ็นเตอร์ไพรส์

(3) สี (Color)

เพชรที่นำมาใช้ทำเครื่องประดับส่วนใหญ่จะเป็นสีขาว โดยมีการจัดระดับโดยใช้ตัวอักษร กำกับตั้งแต่
D จนถึง Z โดย ขาวพิเศษ (D หรือ Exceptional White+) ไปถึงเหลืองหม่น (R หรือ
Tinted) โดยเพชรที่มีสีขาวมากจะมีราคาสูงกว่าเพชรที่มีสีอื่นปนจาง ๆ

[]

ที่มา: Hoge Raad voor Diamant

(4) คุณภาพการเจียระไน (Cut)

การส่องประกายของเพชรจะขึ้นอยู่กับคุณภาพการเจียระไน ซึ่งเพชรไม่ว่ารูปทรงใด
หากเจียระไนอย่างถูกต้อง ก็จะสามารถกำหนดการหักเหของแสงภายในตัวเพชรได้
ทำให้เกิดประกาย
ดังนั้นการเจียระไนเพชรให้ได้มาตรฐานจะต้องทำอย่างประณีตเพื่อให้เกิดประกายระยิบระยับจากแสงที่สะท้อนสู่เพชรมากที่สุด
ความสามารถในการสะท้อนแสงของเพชรขึ้นอยู่กับการเจียระไน ซึ่งสามารถสังเกตได้ดังนี้

[][]

ที่มา: Hoge Raad voor Diamant

นอกจากนี้ยังมีคุณสมบัติอื่น ๆ เช่น รูปทรงของเพชร การเรืองแสงของเพชรในที่มืด
เป็นองค์ประกอบรองในการกำหนด
มูลค่าเพชร

ราคาอ้างอิงวัตถุดิบ

เนื่องจากเพชรแต่ละเม็ดมีคุณลักษณะต่างกัน
การกำหนดราคาให้เป็นมาตรฐานเดียวกันเหมือนโลหะมีค่า เช่น ทองคำหรือเงินจึงไม่สามารถทำได้
ดังนั้นราคาอ้างอิงที่ใช้ในการซื้อขายเพชรทั่วไปจะอ้างอิงกับราคาตลาดโลกจาก Rapaport
Diamond Report[1] ซึ่งจะมีราคาเพชรหลายรูปแบบแบ่งตามน้ำหนัก ความบริสุทธิ์
คุณภาพการเจียระไน และสี ซึ่งจะประกาศเป็นรายสัปดาห์
การเคลื่อนไหวของราคาเพชรในตลาดโลกนั้น โดยมากจะเป็นไปในทิศทางเดียวกัน เช่น
เพชรน้ำหนักระหว่าง 1.00 – 1.49 กะรัต ที่มีความบริสุทธิ์ คุณภาพการเจียระไน
และสีแตกต่างกัน จะมีการเคลื่อนไหวของราคาเป็นไปในทิศทางเดียวกัน อย่างไรก็ตาม
ราคาซื้อขายเพชรแต่ละเม็ดอาจจะไม่เป็นไปตามราคาที่ประกาศ
ทั้งนี้ขึ้นอยู่กับความพอใจของผู้ซื้อและผู้ขายในแต่ละครั้ง ราคา Rapaport
จึงเป็นเพียงราคาอ้างอิงเพื่อเป็นแนวทางประกอบการกำหนดราคาเท่านั้น

อย่างไรก็ตาม แนวโน้มการเคลื่อนไหวของราคาตลาดของเพชรที่เกิดขึ้น ทางบริษัทได้ให้ความสำคัญ
และติดตามอย่างใกล้ชิดมาโดยตลอด
จากคณะผู้บริหารและทีมงานที่เชี่ยวชาญที่อยู่ในอุตสาหกรรมอัญมณีมากว่า 40 ปี
เข้าทำการพิจารณาและกำหนดแนวทางในการรับมือต่อการเปลี่ยนแปลงที่เกิดขึ้นมาอย่างต่อเนื่อง

ใบรับประกันคุณภาพเพชร (Diamond Certificate)

ใบรับประกันคุณภาพเพชร (Diamond Certificate)
เดิมใช้สำหรับการซื้อขายระหว่างบริษัทเพชรเท่านั้น
แต่ในปัจจุบันใบรับประกันเริ่มมีส่วนสำคัญในธุรกิจค้าปลีกเพชรมากขึ้นเรื่อย ๆ
เนื่องจากการพิสูจน์คุณภาพเพชรทำได้ยาก หากผู้ซื้อไม่ได้เป็นผู้มีประสบการณ์
ดังนั้นใบรับประกันจึงเสมือนตัวแทนของผู้เชี่ยวชาญในการรับรองว่าสินค้ามีคุณภาพตามที่ร้านจำหน่ายอัญมณีกล่าวไว้จริง
โดยในปัจจุบันสถาบันที่ออกใบรับประกันที่ได้รับความนิยมแพร่หลายมีอยู่ 2 สถาบัน คือ GIA และ
HRD

GIA (The Gemological Institute of America)

GIA เป็นองค์กรไม่แสวงหากำไรมีสำนักงานใหญ่อยู่ในนครนิวยอร์ก ประเทศสหรัฐอเมริกา GIA
ถูกก่อตั้งในปี พ.ศ. 2474
โดยมีวัตถุประสงค์เพื่อเป็นแหล่งความรู้เกี่ยวกับอุตสาหกรรมอัญมณีและเครื่องประดับ
และเพื่อเป็นสถาบันที่ให้ความเห็นของผู้เชี่ยวชาญที่เป็นกลางในการจัดระดับคุณภาพเพชร
เพื่อให้ความมั่นใจแก่ผู้บริโภค
อัญมณีแต่และชิ้นจะถูกวิเคราะห์หลายครั้งจากผู้เชี่ยวชาญหลายท่านที่ทำงานโดยอิสระ
เพื่อความแม่นยำ สม่ำเสมอ เป็นกลางในการจัดระดับคุณภาพ
นอกจากนี้ทางสถาบันยังเป็นผู้กำหนดหลักการสากลในการจัดระดับคุณภาพเพชร
และจัดทำรายงานที่ได้รับการยอมรับว่าเป็นมาตรฐานจากทั่วโลก

HRD (Hoge Raad voor Diamant)

สถาบัน HRD ถูกก่อตั้งในปี พ.ศ. 2519
เป็นองค์กรไม่แสวงหากำไรที่ถูกตั้งขึ้นเพื่อรองรับอุตสาหกรรมและธุรกิจจำหน่ายเพชรของประเทศเบลเยียม
และเพื่อรองรับความต้องการใบรับประกันคุณภาพเพชรที่เพิ่มสูงขึ้น
โดยห้องวิจัยของสถาบันได้รับความเชื่อถือจากทั่วโลก เช่นเดียวกับสถาบัน GIA
โดยเพชรแต่ละชิ้นจะถูกวิเคราะห์หลายครั้งจากผู้เชี่ยวชาญหลายท่าน ที่ทำงานโดยอิสระ
เพื่อความน่าเชื่อถือของใบรับประกัน

ตลาดค้าปลีกเพชรและเครื่องประดับเพชรในประเทศไทย

ผู้ค้าปลีกอัญมณีและเครื่องประดับภายในประเทศ จะอยู่ในรูปของผู้ผลิต ผู้ว่าจ้างผลิต
และตัวแทนจำหน่าย สินค้าเครื่องประดับเพชรจัดเป็นสินค้าฟุ่มเฟือย มีราคาค่อนข้างสูง
ดังนั้นการตัดสินใจซื้อสินค้าจะขึ้นอยู่กับความพึงพอใจของผู้บริโภค
โดยส่วนใหญ่ลูกค้าภายในประเทศจะเป็นกลุ่มที่มีรายได้ปานกลางขึ้นไป
เป็นกลุ่มลูกค้าที่เป็นเจ้าของธุรกิจตั้งแต่ระดับ SME ถึงขนาดใหญ่ กลุ่มพนักงานเอกชนและรัฐวิสาหกิจ
ที่มีรายได้ตั้งแต่ 20,000 บาทขึ้นไป และกลุ่มนักท่องเที่ยวต่างประเทศ
แหล่งการค้าที่สำคัญจะอยู่ตามห้างสรรพสินค้าชั้นนำ โรงแรมห้าดาว ย่านอัญมณีเก่าแก่
และย่านการค้าที่มีนักท่องเที่ยวที่มีรายได้สูง เป็นต้น
นอกจากนี้ยังมีการขายผ่านช่องทางที่สามารถเข้าถึงผู้บริโภคโดยตรง เช่น
การขายผ่านเครือข่ายโทรทัศน์ การขายผ่านการพาณิชย์อิเล็กทรอนิกส์ (e-commerce)
และการขายตรงผ่านช่องทางองค์กรขนาดใหญ่

ตลาดเพชรและเครื่องประดับเพชรในประเทศไทย ยังคงมีการขยายตัวอย่างต่อเนื่อง
ในช่วงหลายปีที่ผ่านมา เนื่องจาก

1.  การขยายตัวทางเศรษฐกิจของไทยที่สูงขึ้น ทำให้ประชาชนมีรายได้
    และความต้องการที่จะบริโภคเพิ่มขึ้น

2.  การขยายตัวของกลุ่มธุรกิจหรือขยายสาขาของห้างสรรพสินค้า / Complex Building /
    Hypermarket

3.  มีแนวโน้มการซื้อเพชรเพื่อเป็นการลงทุนหรือเพื่อเป็นรางวัลให้แก่ตัวเองเพิ่มมากขึ้น

ดังนั้น ผู้ประกอบการในธุรกิจอัญมณีและเครื่องประดับจึงหันมาสนใจการค้าปลีกภายในประเทศมากขึ้น
ด้วยการเปิดร้านค้าหรือเคาน์เตอร์หรือผลิตสินค้า (ODM) ส่งให้ร้านค้าปลีกทั้งในเขตกรุงเทพฯ
ปริมณฑล และต่างจังหวัด

ในการกำหนดราคาอัญมณีและเครื่องประดับเพชรไม่มีหลักเกณฑ์ที่แน่นอนเหมือนทองคำ
จะขึ้นอยู่กับปัจจัย ดังต่อไปนี้

1.  ความมีมาตรฐานของผู้ประกอบการในการนำเข้าวัตถุดิบเพชร
    โดยคำนึงถึงคุณภาพตามคุณลักษณะของเพชร 4 ประการ (4C) หรือไม่

2.  ความประณีตของชิ้นงานมีความพิถีพิถันตั้งแต่ขั้นตอนการออกแบบและการผลิตอยู่ในระดับใด

3.  มีการบริการหลังการขาย ดูแลสินค้าตลอดอายุการใช้งานหรือไม่ อย่างไร

4.  ความน่าเชื่อถือของตราสินค้าและได้รับการยอมรับจากผู้บริโภคมากน้อยเพียงใด

ร้านค้าปลีกเครื่องประดับเพชรในประเทศ สามารถแบ่งเป็น 4 กลุ่ม
ตามลักษณะสินค้าและขนาดของร้านค้าได้ดังนี้

1) รูปแบบร้านค้าเพชร

ร้านค้าที่ตั้งอยู่ในศูนย์การค้าหรือในเขตการค้าเดิม เช่น บ้านหม้อ สะพานเหล็ก บางลำภู สีลม
สุรวงศ์ โดยร้านค้าเหล่านี้จะจำหน่ายสินค้าที่มีราคาสูงถึงปานกลาง
ซึ่งให้ความสำคัญกับเงื่อนไขการรับซื้อคืนและเปลี่ยนแบบ
โดยผู้ซื้อมักไม่ให้ความสำคัญกับตราสินค้ามากนัก แต่จะใช้ความสนิทสนมกับเจ้าของร้านเป็นหลัก
ลูกค้าส่วนใหญ่ของร้านค้ากลุ่มนี้จะมีรายได้และกำลังซื้อค่อนข้างสูง
แต่ในปัจจุบันร้านเพชรที่อยู่ในละแวกการค้าเดิมเริ่มหดตัวลง
เนื่องจากการขยายที่อยู่อาศัยกระจายออกไปรอบนอกกรุงเทพฯ มากขึ้น
ส่งผลให้ชุมชนเดิมเป็นเพียงย่านการค้ามากกว่าย่านที่อยู่อาศัย
และการขยายสาขาของห้างสรรพสินค้า ทำให้ Lifestyle
ในการจับจ่ายใช้สอยของผู้บริโภคเปลี่ยนแปลงจากแหล่งการค้าเดิมสู่แหล่งการค้ารูปแบบใหม่ที่มีความสะดวกทั้งความหลากหลายของสินค้าและที่จอดรถ
อีกปัจจัยหนึ่ง คือ ธุรกิจไม่สามารถส่งต่อหรือดำเนินธุรกิจจากรุ่นสู่รุ่นได้

2) รูปแบบเคาน์เตอร์เพชรที่มีตราสินค้า

รูปแบบเคาน์เตอร์เพชร จะมีจำนวนสาขามากกว่ารูปแบบร้านค้าเพชรและมีการแข่งขันค่อนข้างสูง
เนื่องจากการขยายสาขาสามารถทำได้ง่าย เนื่องจากการลงทุนต่อสาขาใช้งบประมาณ 5 - 10
ล้านบาท โดยส่วนใหญ่จะตั้งอยู่ในเขตกรุงเทพฯ และปริมณฑลมากกว่าในเขตต่างจังหวัด
สินค้าที่จำหน่ายเน้นรูปแบบเครื่องประดับที่มีราคาตั้งแต่ 8,000 - 300,000 บาท
โดยเน้นรูปแบบของสินค้าที่มีความหลากหลาย คุณภาพของเพชรอยู่ในระดับมาตรฐาน
การบริการหลังการขาย การสร้างกิจกรรมทางการตลาดผ่านช่องทางต่าง ๆ เช่น บัตรเครดิต
พร้อมทั้งมีการบริหารอย่างเป็นระบบ โดยลูกค้ากลุ่มเป้าหมายคือ นักศึกษา พนักงานบริษัท
ข้าราชการ ผู้บริหารระดับสูง และเจ้าของกิจการ

3) รูปแบบเคาน์เตอร์เพชรที่ไม่มีตราสินค้า

รูปแบบเคาน์เตอร์เพชรที่ไม่มีตราสินค้า เจ้าของจะเป็นพนักงานขายเอง
หรือว่าจ้างพนักงานขายเพื่อเป็นลูกจ้างเท่านั้น
กลยุทธ์ในการขายจะเน้นการเจรจาต่อรองเรื่องราคาและเงื่อนไขการรับซื้อคืนเป็นหลัก
ไม่เน้นการสร้างกิจกรรมทางการตลาด ส่วนใหญ่จะตั้งอยู่ในเขตกรุงเทพฯ
และปริมณฑลมากกว่าในเขตต่างจังหวัด สินค้าที่จำหน่ายอยู่ในรูปแบบเครื่องประดับที่มีราคาตั้งแต่
5,000 บาท ถึง มากกว่า 500,000 บาท

4) ร้านทองที่จำหน่ายเพชร

ร้านทองที่จำหน่ายเพชรส่วนใหญ่จะตั้งอยู่ในห้างสรรพสินค้า และ Hypermarket
ที่มีขนาดใหญ่เป็นหลักทั้งในเขตกรุงเทพฯ ปริมณฑล และต่างจังหวัด
ส่วนร้านทองที่จำหน่ายเพชรดั้งเดิมที่ตั้งอยู่ตามตลาดหรือแหล่งชุมชนเริ่มหดตัวลงหรือเน้นจำหน่ายเฉพาะทองรูปพรรณ
เนื่องจากผู้บริโภคหันมาซื้อเพชรตามห้างสรรพสินค้ามากขึ้น
จะมีบ้างในเขตต่างจังหวัดที่ยังจำหน่ายเพชรอยู่
เพราะเป็นร้านทองค่อนข้างใหญ่และดำเนินธุรกิจมาหลายรุ่น จนได้รับความเชื่อถือจากชุมชน

ภาวะการแข่งขัน

ปัจจุบันการแข่งขันในอุตสาหกรรมค้าปลีกเครื่องประดับเพชรในประเทศไทย มีการแข่งขันค่อนข้างสูง
โดยเฉพาะในเขตกรุงเทพฯ และปริมณฑล
เนื่องจากผู้ประกอบการส่วนใหญ่จะมีร้านค้าและสถานที่จำหน่ายในเขตกรุงเทพฯ
และปริมณฑลเป็นหลัก ส่วนในเขตต่างจังหวัดการแข่งขันเริ่มเพิ่มมากขึ้น
ในอดีตร้านเพชรจะมีเฉพาะจังหวัดใหญ่เท่านั้น ซึ่งส่วนมากจะเป็นร้านทองที่จำหน่ายเพชรควบคู่กันไป
หลังจากมีห้างสรรพสินค้าท้องถิ่นเกิดขึ้นและการขยายสาขาของห้างสรรพสินค้า และ Hypermarket
จากส่วนกลางสู่ต่างจังหวัดเพิ่มขึ้น
ทำให้ผู้บริโภคในต่างจังหวัดมีการปรับเปลี่ยนพฤติกรรมการซื้อเพชรจากร้านทองไปซื้อตามเ0คาน์เตอร์เพชรที่อยู่ในห้างสรรพสินค้า
ทำให้มีการขยายตัวของเคาน์เตอร์เพชรเพิ่มจำนวนมากขึ้นตามศักยภาพของผู้ประกอบการและการเติบโตของห้างสรรพสินค้า
อย่างไรก็ตาม เนื่องจากเพชรและเครื่องประดับเพชรมีราคาค่อนข้างสูง
ทำให้ลูกค้าต้องพิจารณาปัจจัยหลายประการในการตัดสินใจเลือกซื้อเครื่องประดับเพชร ซึ่งได้แก่
คุณภาพของเพชร รูปแบบของเครื่องประดับ ราคา และบริการหลังการขาย
ทำให้ผู้ประกอบการที่สามารถให้บริการได้อย่างมีมาตรฐานครบถ้วนและมีความพร้อมในการบริหารจัดการมีจำนวนจำกัด

ผู้ประกอบการในอุตสาหกรรมเครื่องประดับเพชรที่เป็นคู่แข่งขันทางตรงที่สำคัญของบริษัท ได้แก่
ผู้ประกอบการประเภทที่มีตราสินค้าและไม่มีตราสินค้าที่เป็นรูปแบบเคาน์เตอร์ในห้างสรรพสินค้า
โดยผู้ประกอบการแต่ละรายมีกลยุทธ์ที่แตกต่างกัน เช่น กลุ่มผู้ประกอบการที่ใช้กลยุทธ์ด้านราคา
จะไม่เน้นคุณภาพของผลิตภัณฑ์ ใช้วิธีการตั้งราคาปลีกไว้สูงและให้ส่วนลดในอัตราที่สูง
เพื่อเป็นแรงจูงใจ กับกลุ่มผู้ประกอบการที่เน้นการสร้างตราสินค้า
จะเน้นเรื่องการออกแบบผลิตภัณฑ์ให้มีความแตกต่างจากคู่แข่งขัน โดยใช้กลยุทธ์ที่แตกต่างกัน อาทิ
กลยุทธ์เทคนิคการผลิต กลยุทธ์วัตถุดิบ กลยุทธ์ความเป็นผู้นำด้านออกแบบ เป็นต้น
สาขาของผู้ประกอบการส่วนมากดำเนินธุรกิจและมีฐานลูกค้ากระจายอยู่ในเขตกรุงเทพฯ
และปริมณฑลมากกว่าเขตต่างจังหวัด จึงทำให้การแข่งขันในกรุงเทพฯ และปริมณฑลค่อนข้างสูง
ซึ่งผู้ประกอบการกลุ่มนี้ไม่สามารถขยายสาขาไปพร้อมกับการเติบโตของกลุ่มห้างสรรพสินค้าหรือกลุ่ม
Hypermarket ได้
เนื่องจากการบริหารงานของผู้ประกอบการส่วนใหญ่จะเป็นเจ้าของกิจการหรือญาติสนิทดำเนินกิจการ
หรือไม่มีทักษะการบริหารจัดการในการจ้างพนักงานที่เป็นบุคคลภายนอกมาดำเนินงานแทน
หรือไม่มีเงินทุนเพียงพอ จึงมีข้อจำกัดในการขยายสาขา โดยเฉพาะในเขตต่างจังหวัด

บริษัทได้ให้ความสำคัญในการพัฒนารูปแบบสินค้าให้มีเอกลักษณ์เฉพาะที่สามารถบ่งบอกถึงความเป็นตราสินค้าสากลควบคู่กับการพัฒนาคุณภาพของสินค้า
การรับรองสินค้าด้วยใบรับประกันเพชรจากสถาบันระดับโลก เช่น GIA HRD
และใบรับประกันสินค้าเครื่องประดับ การบริการหลังการขายที่ครอบคลุมตลอดอายุการใช้งาน
นอกจากนี้บริษัทยังให้ความสำคัญอย่างมากต่อการขยายสาขาควบคู่กับการขยายสาขาของกลุ่มห้างสรรพสินค้า
กลุ่ม Hypermarket ที่มีศักยภาพ ทั้งในเขตกรุงเทพฯปริมณฑล และเขตต่างจังหวัด
ตลอดจนการพัฒนารูปแบบเคาน์เตอร์ให้มีความทันสมัยอยู่ตลอดเวลา

นโยบายและลักษณะการตลาดที่สำคัญ

กลยุทธ์การแข่งขัน

บริษัทมีนโยบายส่งเสริมตราสินค้า “เพชรยูบิลลี่” ให้เป็นที่รู้จักในกลุ่มผู้บริโภค
และสร้างความภักดีในตราสินค้า (Brand Loyalty)
เพื่อสร้างความแตกต่างระหว่างสินค้าของบริษัทกับสินค้าของผู้ประกอบการค้าปลีกอื่น ๆ ในประเทศ
ดังนี้

1)  ตอกย้ำเรื่องคุณภาพมาตรฐานระดับโลกในผลิตภัณฑ์ “เพชรยูบิลลี่” ทุกชิ้น

ด้วยความมุ่งมั่นสู่ความเป็นเลิศในธุรกิจค้าปลีกเครื่องประดับเพชรของ “เพชรยูบิลลี่”
บริษัทจึงเน้นย้ำเรื่องคุณภาพมาตรฐานของสินค้าทุกชิ้น โดยบริษัทได้มุ่งมั่นคัดสรรวัตถุดิบ
และใส่ใจในทุกกระบวนการผลิต เพชรทุกเม็ดของ “เพชรยูบิลลี่”
ได้รับการคัดสรรและการเจียระไนเพชรด้วยคุณภาพอันเป็นเลิศจากโรงงานเจียระไนเพชรที่มีฝีมือมากที่สุดของโลก
ณ เมืองแอนท์เวิร์ป ประเทศเบลเยียม ซึ่งเป็นศูนย์กลางการเจียระไนเพชรที่ดีที่สุด 1 ใน 5
ของโลก นอกจากนี้ “เพชรยูบิลลี่” ยังให้ความใส่ใจในทุกรายละเอียดของคุณลักษณะของเพชร 4
ประการ (4C) จึงทำให้ “เพชรยูบิลลี่” ทุกเม็ด มีเหลี่ยมเจียระไน มุมองศา
และรูปทรงที่สมบูรณ์แบบ ส่องประกายระยิบระยับสะท้อนถึงคุณภาพอันยอดเยี่ยมของเพชรอย่างแท้จริง

2) การเพิ่มความมั่นใจให้กับผู้บริโภคด้วยใบรับประกันคุณภาพจากสถาบันในต่างประเทศ

เนื่องจากเพชรเป็นสินค้าที่มีราคาสูง ผู้บริโภคต้องมีประสบการณ์ในการพิจารณาคุณลักษณะของเพชร
4 ประการ (4C) หากผู้บริโภคไม่มีประสบการณ์และความรู้เกี่ยวกับเพชร
หรือไม่เคยเลือกซื้อเพชรมาก่อน จะลังเลในการตัดสินใจเลือกสินค้า
ซึ่งเป็นปัญหาของร้านเพชรทั่วไป ดังนั้นเพื่อเพิ่มความมั่นใจให้กับผู้บริโภค
ทางบริษัทจึงมีการจำหน่ายเพชร ที่มีใบรับประกันคุณภาพที่ออกโดยสถาบัน GIA และ HRD ซึ่งสถาบัน
GIA และ HRD เริ่มออกใบรับประกันตั้งแต่เพชรขนาด 0.30 กะรัตขึ้นไป
ส่วนเครื่องประดับเพชรที่เพชรมีขนาดเล็กกว่า 0.30 กะรัต จะมีใบรับประกันสินค้าของบริษัท

3) เน้นการเพิ่มจำนวนสาขาใหม่เพื่อขยายตลาดของบริษัท

เนื่องจากตามสภาพเศรษฐกิจในอดีตการกระจายรายได้ของประชาชนไม่เท่าเทียมกัน
ผู้ที่อาศัยอยู่ในกรุงเทพฯจะมีรายได้เฉลี่ยสูงกว่าผู้อาศัยในต่างจังหวัด
ดังนั้นร้านจำหน่ายสินค้าอัญมณีและเครื่องประดับอัญมณีส่วนใหญ่จึงกระจุกตัวอยู่ในกรุงเทพฯ
ต่อมาสภาพเศรษฐกิจและสังคมเปลี่ยนไป
มีการกระจายรายได้และการขยายสาขาของกลุ่มห้างสรรพสินค้าและกลุ่ม Hypermarket
จากส่วนกลางไปสู่ต่างจังหวัดมากขึ้น ทำให้ตลาดเครื่องประดับอัญมณีในต่างจังหวัดขยายตัวเพิ่มขึ้น
ทางบริษัทจึงดำเนินการขยายสาขาในต่างจังหวัดเพิ่มขึ้น
เพื่อเป็นการขยายตลาดและส่งเสริมให้ผู้บริโภคที่อยู่ในต่างจังหวัดรู้จักตราสินค้า “เพชรยูบิลลี่”
ของบริษัทมากขึ้น ซึ่งจะส่งผลดีต่อการตลาดของบริษัทในระยะยาว
ทั้งนี้บริษัทมีแผนจะเพิ่มปริมาณสาขา เพื่อเข้าถึงลูกค้ามากขึ้น
โดยปัจจุบันมีรายละเอียดจำนวนสาขาและร้านค้าที่จำหน่ายเพชรภายใต้ตราสินค้า “เพชรยูบิลลี่”
ดังนี้

(หน่วย : ล้านบาท)

  ------------------ -------- -------- ---------- -------- -------- -------- ---------- -------- -------- -------- ---------- --------
  จำนวนสาขา          2560                                  2561                                  2562                         

                     กรุงเทพ   ร้อยละ    ต่างจังหวัด   ร้อยละ    กรุงเทพ   ร้อยละ    ต่างจังหวัด   ร้อยละ    กรุงเทพ   ร้อยละ    ต่างจังหวัด   ร้อยละ

  สาขาของบริษัท                                                                                                                  

  ห้างสรรพสินค้า        24       53.33    45         56.25    27       56.25    48         58.54    25       52.08    48         57.83

  พื้นที่เช่าและอื่นๆ       21       46.67    35         43.75    21       43.75    34         41.46    23       47.92    35         42.17

  รวม (สาขา)         45       100.00   80         100.00   48       100.00   82         100.00   48       100.00   83         100.00

  รายได้สาขาของบริษัท                                                                                                            

  ห้างสรรพสินค้า        243.51   31.02    341.30     45.07    219.74   27.87    348.81     45.92    236.49   25.81    411.35     46.20

  พื้นที่เช่าและอื่นๆ       541.60   68.98    416.01     54.93    568.73   72.13    410.87     54.08    679.71   74.19    479.00     53.80

  รวมรายได้           785.11   100.00   757.31     100.00   788.47   100.00   759.68     100.00   916.20   100.00   890.35     100.00
  ------------------ -------- -------- ---------- -------- -------- -------- ---------- -------- -------- -------- ---------- --------

4) การพัฒนาพนักงานขายของบริษัท (Diamond Advisor หรือ DA)

เนื่องจากบริษัทดำเนินธุรกิจแบบค้าปลีก (Retail)
และเน้นการเพิ่มสาขาเพื่อกระจายสินค้าไปสู่กลุ่มเป้าหมายครอบคลุมทั่วประเทศ
ดังนั้นบริษัทจึงต้องมีโครงสร้างและการจัดการบริหารพนักงานขาย (Diamond Advisor)
ให้มีคุณสมบัติและศักยภาพเพียงพอเปรียบเสมือนผู้เชี่ยวชาญในการนำเสนอผลิตภัณฑ์และการบริการให้กับลูกค้า
ซึ่งผู้บริหารได้มีการจัดโปรแกรมการพัฒนาพนักงานขายของบริษัท
ให้สามารถปฎิบัติงานได้อย่างมีประสิทธิผล ดังนี้

บริษัทได้ทำการคัดเลือกพนักงานขายตามภูมิลำเนาหรือที่อยู่ที่ใกล้เคียงกับสาขาที่เปิดดำเนินการเพื่อความสะดวกของพนักงานในการเดินทางและยังเป็นการสร้างงานในต่างจังหวัดอีกด้วย

  5) เน้นการให้บริการหลังการขาย

บริษัทเน้นการให้บริการหลังการขาย เพื่อเป็นการสร้างภาพลักษณ์ที่ดีของบริษัทต่อกลุ่มเป้าหมาย
และเพื่อส่งเสริมการสร้างตลาดของบริษัทในระยะยาว
ลักษณะบริการหลังการขายของบริษัทสามารถแบ่งได้ 3 รูปแบบ ซึ่งบริษัทนำเสนอภายใต้ชื่อบริการ
3R คือ บริการขัดเงาเครื่องประดับ (Renew) บริการเปลี่ยนรูปแบบสินค้า (Redesign)
และการสะสมคะแนนจากการซื้อสินค้า (Reward) โดยมีรายละเอียดดังต่อไปนี้

  บริการขัดเงาเครื่องประดับ (Renew)

แม้ว่าเพชรที่นำมาทำเป็นเครื่องประดับจะไม่มีรอยขูดขีดหรือแตกร้าวไปตามอายุการใช้งาน
แต่ในส่วนของตัวเรือนที่ทำจากทองคำหรือทองขาวอาจจะดูหมองไปตามอายุการใช้งาน
ทางบริษัทจึงมีบริการขัดเงาเครื่องประดับให้กับลูกค้าของยูบิลลี่
ซึ่งลูกค้าสามารถนำมารับบริการขัดเงา พร้อมใบรับประกันสินค้าที่บริษัทออกให้
โดยไม่เสียค่าใช้จ่ายตลอดอายุการใช้งาน

  บริการเปลี่ยนรูปแบบสินค้า (Redesign)

เนื่องจากเครื่องประดับเพชรเป็นสินค้าที่มีลักษณะเป็นสินค้าแฟชัน ซึ่งความนิยมในรูปแบบต่าง ๆ
ของเครื่องประดับจะเปลี่ยนแปลงไปตามสมัยนิยม หากลูกค้าต้องการเปลี่ยนแบบสินค้า
ทางบริษัทมีบริการเปลี่ยนรูปแบบเครื่องประดับได้
ทั้งนี้หากลูกค้าต้องการใช้เพชรเม็ดเดิมแต่เปลี่ยนตัวเรือน
บริษัทจะคิดค่าแรงและส่วนต่างของน้ำหนักทองที่เพิ่มขึ้น
และหากลูกค้าต้องการเปลี่ยนทั้งรูปแบบและเพชรที่อยู่บนตัวเรือนเดิม
บริษัทจะเป็นผู้พิจารณาราคาสินค้าเก่าที่นำมาเปลี่ยนโดยให้มูลค่าร้อยละ 80 ถึง 90
ของมูลค่าที่ซื้อไป ตามนโยบายการเปลี่ยนสินค้าของบริษัท ทั้งนี้ขึ้นอยู่กับสภาพของเครื่องประดับ
อีกทั้งสินค้าชิ้นใหม่ที่ซื้อไปจะต้องมีราคาสูงกว่าสินค้าที่นำมาเปลี่ยน
รวมทั้งจะไม่มีการรับซื้อสินค้าคืนเป็นเงินสด ยกเว้นเพชรขนาดตั้งแต่ 1.00
กะรัตขึ้นไปที่มีใบรับประกันจากสถาบัน GIA หรือ HRD

การสะสมคะแนนจากการซื้อสินค้า (Reward)

บริษัทมีการสะสมคะแนนให้กับผู้บริโภค
โดยจำนวนคะแนนที่ลูกค้าจะได้รับนั้นคำนวณจากมูลค่าสินค้าที่ซื้อไปจากบริษัท ซึ่งคะแนนสะสมนี้
ลูกค้าสามารถนำไปแลกสินค้าที่บริษัทจัดเตรียมเป็นพิเศษสำหรับลูกค้าสมาชิกของบริษัท
หรือใช้เป็นส่วนลดในการซื้อเครื่องประดับได้

  6) การคัดเลือกโรงงานผลิตและประกอบตัวเรือน

เพื่อให้ได้คุณภาพสินค้าตามมาตรฐานที่บริษัทกำหนดไว้
บริษัทมีการบริหารจัดการการผลิตด้วยการคัดเลือกโรงงานผลิตที่มีความชำนาญและพิถีพิถันในชิ้นงานให้บริษัทเป็นการเฉพาะ
(Exclusive) พร้อมทั้งมีช่างฝีมือที่มีความประณีตและมีเครื่องจักรที่ทันสมัย

7) สร้างสัมพันธภาพที่ดีกับแหล่งเจียระไน (Sightholder)

เพื่อเป็นการสร้างความเชื่อมั่นให้กับคุณภาพสินค้าของบริษัท ซึ่งจะส่งผลในทางบวกให้กับ ตราสินค้า
“เพชรยูบิลลี่” บริษัท จึงมุ่งเน้นในการสร้างสัมพันธภาพที่ดีกับแหล่งเจียระไนเพื่อให้ได้วัตถุดิบเพชร
ทั้งที่มีคุณภาพมาตรฐานและได้รับเครดิตการค้าที่ดี
นอกจากนี้บริษัทยังได้รับการสนับสนุนจากแหล่งเจียระไน เช่น ด้านการส่งเสริมการตลาด
ซึ่งเป็นการเพิ่มพันธมิตรทางการค้าและเป็นข้อได้เปรียบเหนือคู่แข่งขันของบริษัท

8) สร้างกิจกรรมกับฐานสมาชิกของบริษัทอย่างต่อเนื่อง

ด้วยบริษัทดำเนินธุรกิจมาเป็นระยะเวลานาน จึงทำให้ในปัจจุบัน บริษัทมีจำนวนฐานสมาชิกกว่า
160,000 ราย
ทางบริษัทจึงมุ่งเน้นในการสร้างสัมพันธภาพที่ดีกับฐานสมาชิกเพื่อให้ได้รับความพึงพอใจสูงสุด
นอกจากนี้บริษัทยังมี
ระบบในการบริหารข้อมูลของฐานสมาชิกอย่างมีประสิทธิภาพเพื่อให้ได้ประโยชน์สูงสุด
ไม่ว่าจะเป็นการนำเสนอสินค้าหรือ
การให้บริการที่ตรงกับความต้องการของสมาชิก

กลุ่มลูกค้าเป้าหมาย

ปัจจุบันบริษัทมีฐานข้อมูลของลูกค้ามากกว่า 180,000 ราย จากทุกภูมิภาคในประเทศ
โดยจากข้อมูลของลูกค้าทั้งหมด บริษัทสามารถแบ่งกลุ่มลูกค้าออกเป็น 4 กลุ่ม
โดยประมาณจากฐานรายได้และกำลังซื้อของลูกค้า และจากข้อมูลดังกล่าว
บริษัทสามารถจัดแบ่งช่วงราคาสินค้าออกเป็น 4 ช่วง
เพื่อให้เหมาะกับการทำการตลาดในแต่ละกลุ่มลูกค้า รายละเอียดของกลุ่มลูกค้ามีดังต่อไปนี้

+--------------------------+---+----------------+---+---------------------+
|   กลุ่มเป้าหมาย             | ป |                | ช |                     |
|                          | ร |                | ่ว |                     |
|                          | ะ |                | ง |                     |
|                          | ม |                | ร |                     |
|                          | า |                | า |                     |
|                          | ณ |                | ค |                     |
|                          | ร |                | า |                     |
|                          | า |                | ส |                     |
|                          | ย |                | ิน |                     |
|                          | ไ |                | ค |                     |
|                          | ด |                | ้า |                     |
|                          | ้เ |                | ข |                     |
|                          | ฉ |                | อ |                     |
|                          | ล |                | ง |                     |
|                          | ี่ย |                | บ |                     |
|                          | ต |                | ร |                     |
|                          | ่อ |                | ิษ |                     |
|                          | เ |                | ัท |                     |
|                          | ด |                |   |                     |
|                          | ือ |                | ( |                     |
|                          | น |                | บ |                     |
|                          |   |                | า |                     |
|                          | ( |                | ท |                     |
|                          | บ |                | ) |                     |
|                          | า |                |   |                     |
|                          | ท |                |   |                     |
|                          | ) |                |   |                     |
+--------------------------+---+----------------+---+---------------------+
|   พนักงานบริษัท (White      |   | 15,000 –       |   | ≤ 20,000            |
|   Collar)                |   | 25,000         |   |                     |
+--------------------------+---+----------------+---+---------------------+
|   ผู้บริหารชั้นต้น (Young      |   | 25,001 –       |   | 20,001 – 50,000     |
|   Management)            |   | 70,000         |   |                     |
+--------------------------+---+----------------+---+---------------------+
|   เจ้าของธุรกิจขนาดเล็ก –    |   | 70,001 –       |   | 50,001 – 150,000    |
|   กลาง (SME &            |   | 250,000        |   |                     |
|   Enterprenuer)          |   |                |   |                     |
|                          |   |                |   |                     |
|   / ผู้บริหารระดับกลาง – สูง  |   |                |   |                     |
+--------------------------+---+----------------+---+---------------------+
|   เจ้าของธุรกิจขนาดใหญ่ /    |   | ตั้งแต่ 250,000   |   | ≥ 150,000           |
|   ผู้บริหารระดับกลาง – สูง    |   | ขึ้นไป           |   |                     |
+--------------------------+---+----------------+---+---------------------+

ทั้งนี้บริษัทมียอดขายแยกตามช่วงราคาของสินค้าดังนี้

(หน่วย : ล้านบาท)

  ---------------- --------- ---------- -------- --------- ---------- -------- --------- ---------- --------
  ช่วงราคาของสินค้า   2560                          2561                          2562                 

                   จำนวนชิ้น   จำนวนเงิน   ร้อยละ    จำนวนชิ้น   จำนวนเงิน   ร้อยละ    จำนวนชิ้น   จำนวนเงิน   ร้อยละ

  เครื่องประดับ                                                                                         

  ต่ำกว่า 20,000 บาท 17,302    168.01     10.89    17,696    179.78     11.61    23,281    231.06     12.79

  ตั้งแต่ 20,001 ถึง   12,209    359.51     23.31    12,387    369.17     23.84    17,241    510.31     28.25
  50,000 บาท                                                                                        

  ตั้งแต่ 50,001 ถึง   5,765     363.98     23.60    5,929     378.07     24.42    6,169     383.64     21.23
  100,000 บาท                                                                                       

  ตั้งแต่ 100,001 บาท 3,552     394.95     25.61    2,155     389.30     25.15    3,031     470.97     26.07
  ขึ้นไป                                                                                              

  เพชรกะรัต (กะรัต)  449       255.97     16.59    438       231.83     14.98    485       210.57     11.66

  ยอดขายรวม        39,277    1,542.42   100.00   38,605    1,548.15   100.00   50,207    1,806.55   100.00
  ---------------- --------- ---------- -------- --------- ---------- -------- --------- ---------- --------

หมายเหตุ: ไม่รวมรายได้จากค่าบริการและรายได้อื่น ๆ

จำนวนสินค้าไม่รวมของพรีเมี่ยม

ช่องทางการจัดจำหน่าย

  บริษัทแบ่งช่องทางการจัดจำหน่ายออกเป็น 4 ประเภท ดังนี้

1)  ร้านค้าเดี่ยว

จะเป็นร้านขายเพชรขนาดใหญ่ที่เน้นจับกลุ่มลูกค้าที่มีกำลังซื้อสูง
ในร้านจะมีสินค้าจากทุกคอลเล็คชันให้เลือกซื้อ และจะเน้นการจำหน่ายเพชรกะรัต โดย ณ
ปัจจุบันบริษัทมีร้านค้าทั้งหมดจำนวน 1 แห่ง ตั้งอยู่ในย่านขายเพชรดั้งเดิม
และแหล่งท่องเที่ยวของชาวต่างชาติ ได้แก่ สาขาสะพานเหล็ก

2)  เคาน์เตอร์ในห้างสรรพสินค้า สามารถแบ่งออกเป็น 2 ประเภท

    a.  รูปแบบเคาน์เตอร์ระบบเช่า
        จะเป็นการเช่าพื้นที่ในศูนย์การค้าเพื่อวางขายสินค้าของบริษัท
        สินค้าที่วางจำหน่ายส่วนใหญ่จะเป็นเครื่องประดับคอลเล็คชันตามกลุ่มเป้าหมายของแต่ละสาขา
        ซึ่งจะมีสินค้าเพชรกะรัตวางขายบ้างในบางสาขา
        ซึ่งร้านค้าและเคาน์เตอร์ระบบเช่าจะมีลักษณะการขายคล้ายกัน

    b.  รูปแบบเคาน์เตอร์ระบบแบ่งรายได้ จะมีการขายสินค้าผ่านห้างสรรพสินค้า
        โดยสินค้าที่วางจำหน่ายยังเป็นกรรมสิทธิ์ของบริษัท เมื่อลูกค้าซื้อสินค้า
        ห้างสรรพสินค้าจะทำการขายสินค้าชิ้นนั้นให้กับลูกค้า
        และห้างสรรพสินค้าจะซื้อสินค้าชิ้นนั้นจากบริษัทในวันเดียวกัน
        ทางห้างสรรพสินค้าจะไม่มีการคิดค่าเช่ารายเดือน
        แต่จะหักค่าใช้พื้นที่จากยอดขายในแต่ละเดือน
        การรับเงินทางห้างสรรพสินค้าจะจ่ายให้เป็นงวด ๆ
        ตามเงื่อนไขของห้างสรรพสินค้าแต่ละแห่ง ทั้งนี้
        พนักงานขายจะเป็นพนักงานของบริษัทเอง

3)  Flagship Store

บริษัทจัดตั้ง Flagship Store แห่งแรกที่ยิ่งใหญ่ที่สุดในประเทศไทยอย่างเป็นทางการ และยังเป็น
Diamond Boutique ที่ใหญ่ที่สุดในภูมิภาคเอเชียตะวันออกเฉียงใต้ ภายใต้ชื่อ “JUBILEE OF
SIAM” ตั้งอยู่ถนนสีลม ศูนย์กลางธุรกิจและแหล่งดึงดูดท่องเที่ยวที่สำคัญของกรุงเทพฯ
และล่าสุดในศูนย์การค้าที่เป็นจุดศูนย์รวมนักท่องเที่ยว คือ “JUBILEE OF SIAM AT ICONSIAM”

4)  E-Commerce

บริษัทมีแพลตฟอร์มเพื่อขายสินค้าออนไลน์ของตัวเองภายใต้ชื่อ JUBILEEDIAMOND.CO.TH
ซึ่งลูกค้าสามารถเลือกซื้อสินค้าและชำระเงินได้ครบวงจร สินค้าที่สั่งซื้อผ่านทาง Website
ของบริษัทจะถูกส่งโดยบริษัทที่ทำหน้าที่ ให้บริการทางโลจิสติกส์ (3PL)
ซึ่งบริษัทได้มีการทำประกันสินค้าสูญหายทุกชิ้น
นอกจากนี้สินค้าของบริษัทได้มีการถูกกระจายไปขายผ่านช่องทางออนไลน์บนแพลตฟอร์มชั้นนำอื่น ๆ
ในประเทศอีกด้วย
ซึ่งช่องทางการจัดจำหน่ายนี้สามารถเข้าถึงกลุ่มลูกค้าทั้งปัจจุบันและลูกค้าใหม่ที่ชื่นชอบความสะดวกสบายในการซื้อสินค้าออนไลน์
และครอบคลุมถึงกลุ่มลูกค้าที่บริษัทไม่มีสาขาอยู่ในพื้นที่อีกด้วย

ยอดจำหน่ายสินค้าของบริษัทตามแต่ละช่องทางสามารถ แสดงรายละเอียดได้ดังนี้

(หน่วย : ล้านบาท)

[TABLE]

นโยบายการกำหนดราคา

เนื่องจากต้นทุนสินค้าของบริษัทส่วนใหญ่จะขึ้นอยู่กับราคาวัตถุดิบเพชรและทองคำ
ดังนั้นเพื่อเป็นการป้องกันความเสี่ยงบริษัทจึงมีขั้นตอนการกำหนดราคาจำหน่ายสินค้าแต่ละรูปแบบ
ดังนี้

ขั้นตอนในการกำหนดราคาสินค้าของบริษัท

การจัดหาผลิตภัณฑ์

ลักษณะการให้ได้มาซึ่งผลิตภัณฑ์

การจัดหาผลิตภัณฑ์ของบริษัท แบ่งได้เป็น 2 ขั้นตอนหลัก ๆ คือ 1)
การจัดหาเพชรที่เป็นสินค้าสำเร็จรูปและเพชรที่เป็นวัตถุดิบ 2)
การว่าจ้างให้ผู้ประกอบการโรงงานทำการผลิตเครื่องประดับให้บริษัท

1) เพชรกะรัตและเพชรที่ยังไม่ขึ้นตัวเรือน บริษัทจะนำเข้าจากต่างประเทศเป็นส่วนใหญ่
โดยมีบางส่วนที่ซื้อผ่านตัวแทนจำหน่ายในประเทศ โดยส่วนใหญ่ซื้อจากแหล่งเจียระไน
(Sightholder) ที่สำคัญคือประเทศเบลเยียม นอกจากนั้นยังซื้อจากแหล่งค้าเพชรอื่น ๆ เช่น
สหรัฐอเมริกา และฮ่องกง เพื่อกระจายความเสี่ยง สามารถแบ่งได้เป็น 2 ประเภท
ตามขนาดของเพชร

-   ขนาดตั้งแต่ 1.00 กะรัตขึ้นไป บริษัทซื้อจากแหล่งเจียระไน (Sightholder)
    โดยบริษัทจะกำหนดคุณลักษณะของเพชร 4 ประการ (4C) ไว้ดังนี้
    เพชรที่นำเข้าจะต้องมีคุณภาพสีในระดับ D (100%) - M (91%) และระดับความบริสุทธิ์ LC
    ถึง VS แต่เนื่องจากมีข้อจำกัดด้านปริมาณและคุณภาพของเพชรดิบที่นำมาเจียระไน
    หากบริษัทต้องการเพชรให้ได้คุณลักษณะตามที่ต้องการ
    บริษัทต้องมีการแจ้งปริมาณที่ต้องการแก่แหล่งเจียระไน (Sightholder) ล่วงหน้าประมาณ 3
    – 4 เดือน ปัจจุบันบริษัทสั่งซื้อเป็นประจำจากแหล่งเจียระไน (Sightholder)
    รายใหญ่ที่สุดของโลกเป็นหลัก และมีแหล่งเจียระไน (Sightholder) สำรอง 5 ราย
    โดยมีระยะเวลาในการส่งมอบสินค้าประมาณ 30 วัน
    และบริษัทได้รับระยะเวลาการชำระหนี้ประมาณ 90 วัน

-   ขนาดตั้งแต่ 0.005 กะรัต ถึง 0.99 กะรัต บริษัทซื้อจากแหล่งเจียระไน (Sightholder)
    โดยบริษัทจะกำหนดคุณลักษณะหลัก 4 ประการ (4C)
    เช่นเดียวกันกับเพชรกะรัตแล้วจึงทำการสั่งซื้อจากแหล่งเจียระไน (Sightholder)
    แต่ไม่มีข้อจำกัดในเรื่องปริมาณสินค้ามากเท่ากับเพชรน้ำหนักขนาด 1.00 กะรัตขึ้นไป
    บริษัทจึงสามารถสั่งซื้อเพชรขนาด 0.005 - 0.99
    กะรัตได้ทันทีโดยไม่จำเป็นต้องมีการจองล่วงหน้า ยกเว้นในกรณีที่ต้องการในปริมาณมาก
    ซึ่งต้องแจ้งล่วงหน้าประมาณ 2 เดือน ปัจจุบันบริษัทสั่งซื้อจากแหล่งเจียระไน
    (Sightholder) หลัก 7 ราย และมีแหล่งเจียระไน (Sightholder)
    สำรองสำหรับกรณีสินค้าไม่เพียงพออีก 3 ราย โดยมีระยะเวลาในการส่งมอบสินค้าประมาณ
    14 วัน และบริษัทได้รับระยะเวลาการชำระหนี้ประมาณ 90 วัน ถึง 180 วัน

ผลิตภัณฑ์และวัตถุดิบทั้งเครื่องประดับเพชร เพชรกะรัต
และเพชรร่วงของบริษัทนั้นได้มีการจัดหาจากแหล่งเจียระไนและผู้ค้า (Supplier) หลายราย
ซึ่งแสดงให้เห็นว่าบริษัทได้มีการกระจายความเสี่ยงจากการผูกขาดทางการค้ากับผู้ค้าเพียงรายเดียว
โดยไม่มีรายใดจำหน่ายให้กับบริษัทเกินกว่าร้อยละ 30

2) การว่าจ้างโรงงานผลิตเครื่องประดับ
ซึ่งบริษัทเป็นผู้ออกแบบสินค้าเองนั้นจะว่าจ้างโรงงานจำนวน 10 แห่งในประเทศทำการผลิต
ทั้งนี้โรงงานจะเป็นผู้รับผิดชอบจัดหาทองคำที่ใช้ผลิตตัวเรือน
โดยมีการกำหนดราคาทองคำตามราคาตลาด ณ วันที่สั่งผลิต โดยจะใช้เวลาผลิตประมาณ 45-60
วัน และบริษัทมีระยะเวลาการชำระหนี้ประมาณ 15-30 วัน

การตรวจสอบคุณภาพสินค้า

เพื่อให้ความมั่นใจว่า สินค้าของบริษัททุกชิ้นได้มาตรฐาน และเพชรมีคุณภาพเป็นที่ยอมรับ
อันเป็นการเสริมสร้างความแข็งแกร่งของตราสินค้าของบริษัท
บริษัทจึงมีการตรวจสอบคุณภาพสินค้าโดยละเอียด โดยจะแบ่งออกเป็น 2 ขั้นตอน คือ 1)
ขั้นตอนการตรวจสอบเพชรที่ยังไม่ขึ้นตัวเรือน และ 2) ขั้นตอนการตรวจสอบคุณภาพเครื่องประดับ

1) ขั้นตอนการตรวจสอบเพชรที่ยังไม่ขึ้นตัวเรือน เป็นการตรวจสอบเพชรที่ได้รับจากผู้เจียระไน
(Sightholder) ในต่างประเทศหรือตัวแทนจำหน่ายที่อยู่ในประเทศไทย
โดยจะเป็นการตรวจสอบว่าเพชรที่ได้รับมีคุณลักษณะของเพชร 4 ประการ (4C)
ตรงตามใบสั่งซื้อหรือไม่
ซึ่งผู้ตรวจสอบของบริษัทเป็นผู้มีประสบการณ์ในการตรวจสอบคุณลักษณะของเพชรเป็นอย่างดี
สำหรับเพชรที่ผ่านการตรวจสอบแล้วจะถูกจัดเก็บโดยแยกตามคุณลักษณะของเพชร 4 ประการ (4C)
อย่างละเอียด เพื่อไม่ให้เกิดข้อผิดพลาดในขณะที่นำไปใช้ในการผลิตเป็นเครื่องประดับ
โดยในการเบิกเพชรที่มีการจัดเก็บจะต้องมีใบเบิกที่ระบุถึงรหัสของวัตถุดิบนั้น
รวมไปถึงรายละเอียดการนำไปผลิตเป็นเครื่องประดับตามสูตรการผลิตที่กำหนดไว้

2) ขั้นตอนการตรวจสอบคุณภาพเครื่องประดับ เพื่อให้มั่นใจว่า
เครื่องประดับเพชรที่ผลิตเสร็จแล้วจากโรงงาน มีรูปแบบตรงตามที่บริษัทสั่งผลิต
และในเครื่องประดับเพชรมีคุณลักษณะตรงตามที่บริษัทกำหนด ก่อนที่จะส่งไปจำหน่ายให้กับลูกค้า
บริษัท
จะมีการตรวจสอบคุณภาพและมาตรฐานของสินค้าอีกครั้งโดยมีรายละเอียดในการตรวจสอบดังนี้

-   ตรวจสอบขนาด เช่น ขนาดแหวน ความยาวสร้อย

-   ตรวจสอบคุณภาพเพชรกับใบเบิกวัตถุดิบ

-   ความแข็งแรงของการฝังเพชร

-   ความเรียบร้อยของการฝังเพชร เช่น จัดเรียงเป็นแนวเดียวกัน ความสูงต่ำเท่ากัน

-   หนามเตยที่เกาะต้องเท่ากัน และลักษณะเหมือนกัน

-   ตรวจสอบผิวตัวเรือน สี และโลโก้ของบริษัท

นโยบายเกี่ยวกับการบริหารสินค้าคงเหลือ

บริษัทตระหนักถึงความสำคัญของการบริหารสินค้าคงเหลือ เนื่องจากสินทรัพย์ส่วนใหญ่ของบริษัท คือ
สินค้าคงเหลือ ซึ่งมีมูลค่าที่เป็นสาระสำคัญ
และเป็นสินทรัพย์สำคัญในการสร้างรายได้ให้กับบริษัทหากการบริหารจัดการดีไม่เพียงพอ
หรือสินค้าคงเหลือหมุนเวียนได้ช้าอาจส่งผลให้เกิดการสูญเสียโอกาสทางธุรกิจ
ดังนั้นบริษัทจึงได้กำหนดนโยบายการบริหารสินค้าคงเหลือที่เข้มงวด
เพื่อให้บริษัทสามารถติดตามความเคลื่อนไหวของสินค้าคงเหลือได้อย่างมีประสิทธิภาพ
(โปรดอ่านรายละเอียดเพิ่มเติมในปัจจัยความเสี่ยง ข้อ 5)

สำหรับสินค้าคงเหลือประเภทเครื่องประดับเพชรสำเร็จรูปจะมีความเสี่ยงสูงกว่าสินค้าคงเหลือประเภทเพชรกะรัตและเพชรร่วง
เนื่องจากปัจจัยสำคัญอยู่ที่รูปแบบของสินค้าว่าเป็นแบบที่อยู่ในความต้องการของผู้บริโภคมากน้อยเพียงใด
ทางบริษัทจึงได้วางนโยบายการการออกแบบเครื่องประดับ
โดยกำหนดให้พนักงานขายทุกสาขาประเมินความต้องการของผู้บริโภคและรายงานสินค้าคงเหลือแต่ละรูปแบบส่งบริษัททุกเดือน
พร้อมทั้งทำการสำรวจความคิดเห็นของลูกค้า
เพื่อเป็นข้อมูลประกอบการพัฒนารูปแบบของเครื่องประดับและความต้องการของผู้บริโภค

นอกจากนี้บริษัทยังมีการเก็บรวบรวมข่าวสารเกี่ยวกับธุรกิจแฟชันต่าง ๆ
รวมถึงมีการจัดตั้งฝ่ายพัฒนาผลิตภัณฑ์ และการว่าจ้างผู้ออกแบบ (Designer)
ที่มีความเชี่ยวชาญและประสบการณ์สูง
เป็นพนักงานประจำของบริษัทเพื่อให้สามารถออกแบบสินค้าได้ตรงตามความต้องการของผู้บริโภคมากที่สุด
โดยรูปแบบสินค้าของบริษัทจะเป็นรูปแบบที่เน้นความเรียบง่ายคลาสสิค เน้นที่คุณภาพเพชรเป็นหลัก
จึงไม่ประสบปัญหาความล้าสมัยของรูปแบบสินค้าเครื่องประดับเพชร

นอกเหนือจากการพัฒนารูปแบบเครื่องประดับแล้ว บริษัทยังมีการระบุ ข้อมูล เดือน ปี ที่ผลิต
และปีของการออกแบบของแต่ละสินค้าลงบนฐานข้อมูลในระบบคอมพิวเตอร์และลงบนป้ายราคาเพื่อประเมินหรือตรวจสอบว่าสินค้าแบบใดอยู่ในความต้องการของผู้บริโภค
หรือสินค้าแบบใดคงค้างอยู่ในแต่ละสาขา
หากสินค้าแบบใดมีความต้องการสูงจะทำการวางแผนการผลิต
หากสินค้าแบบใดมีความต้องการต่ำหรือสินค้าชิ้นใดคงค้างในสาขาเกินเวลาอันควร
จะดำเนินการโอนสินค้าจากสาขาหนึ่งไปอีกสาขาหนึ่ง หรือจากจังหวัดหนึ่งไปอีกจังหวัดหนึ่ง
หรือจากภาคหนึ่งไปอีกภาคหนึ่ง อย่างไรก็ตาม หากสินค้าดังกล่าวยังไม่สามารถจำหน่ายได้
บริษัทมีนโยบายจัดการสินค้าคงเหลือที่ค้างอยู่นานโดยอาจนำกลับมาผลิตเป็นรูปแบบใหม่
โดยเสียค่าใช้จ่ายเล็กน้อย เนื่องจากวัตถุดิบเกือบทั้งหมดสามารถนำกลับมาใช้ได้
และสำหรับสินค้าที่รับเปลี่ยนคืนจากลูกค้าจะมีการตรวจสอบสภาพของสินค้าหากยังอยู่ในสภาพสมบูรณ์จะมีการขัดล้างให้ดูใหม่และนำมาจำหน่ายต่อไป
แต่หากอยู่ในสภาพที่ไม่สมบูรณ์จะนำวัตถุดิบไปผลิตเป็นสินค้ารูปแบบอื่นๆ เพื่อจำหน่ายแทน

สำหรับสินค้าประเภทเพชรกะรัตและเพชรที่ยังไม่ขึ้นตัวเรือน (เพชรร่วง) เป็นกลุ่มที่มีความเสี่ยงต่ำ
แม้ว่าราคาตลาดจะมีความผันผวนแต่ก็ไม่สูงมาก ไม่มีความเสี่ยงด้านรูปแบบ
และสามารถเก็บไว้ได้โดยไม่มีความล้าสมัย

นโยบายเกี่ยวกับความปลอดภัยของสินค้าคงเหลือ

เนื่องจากมูลค่าสินค้าคงเหลือแต่ละชิ้นของบริษัทมีมูลค่าสูงและเคลื่อนย้ายได้ง่าย
จึงมีความจำเป็นที่บริษัทจะต้องให้ความสำคัญเกี่ยวกับการดูแลความปลอดภัยของสินค้าคงเหลือ
บริษัทจึงกำหนดนโยบายให้ฝ่ายบัญชีและการเงินเป็นผู้ตรวจสอบสินค้าคงเหลือในสำนักงานใหญ่และสาขาทั่วประเทศว่าสินค้าที่มีอยู่ตรงกับบัญชีคุมสินค้าหรือไม่
โดยมีการมีการตรวจนับโดยไม่กำหนดวันล่วงหน้าเดือนละ 2 ครั้ง โดยฝ่ายบัญชี 1 ครั้ง
และผู้จัดการ 1 ครั้ง (โปรดอ่านรายละเอียดเพิ่มเติมในปัจจัยความเสี่ยง ข้อ 2 และ ข้อ 3)

นอกจากนี้บริษัทมีนโยบายและระเบียบวิธีการปฏิบัติงานที่เน้นวัตถุประสงค์ในการ “ป้องกัน”
ที่รัดกุมในทุกขั้นตอน และทุกพื้นที่ เช่น
บริษัทมีนโยบายให้ทำการเก็บสินค้าไว้ในตู้นิรภัยหลังเวลาเลิกงานทุกครั้ง
โดยสินค้าคงเหลือทุกประเภทจะมีการบันทึกรายการเข้า-ออกทุกครั้ง
และจะต้องคำนวณความครบถ้วนและถูกต้องของรายการดังกล่าวทั้งหมด ณ สิ้นวันเช่นกัน
นอกจากนั้นบริษัทมีการเก็บวัตถุดิบไว้ที่สำนักงานใหญ่ที่มีความปลอดภัยสูงสุด
และมีการบันทึกภาพโดยกล้องโทรทัศน์วงจรปิดตลอด 24 ชั่วโมง ควบคู่กับมีระบบตรวจจับความร้อน

สำหรับการป้องกันจากการสูญหายจากบุคคลภายในของบริษัท เช่น การโจรกรรม ทุจริตยักยอกทรัพย์
หรือ สับเปลี่ยนสินค้าโดยบุคคลในบริษัท บริษัทมีนโยบาย และระเบียบวิธีการปฏิบัติงานที่รัดกุมเช่นกัน
เช่น ในส่วนของเพชรที่มีใบรับประกันจากต่างประเทศ มีการบรรจุอยู่ในกล่องปิดผนึก
หรือมีการใช้แสงเลเซอร์ทำสัญลักษณ์ไว้บนตัวเพชร เพื่อป้องการการสับเปลี่ยน
บริษัทมีการใช้เครื่องมืออัตโนมัติที่เชื่อถือได้ในการตรวจสอบแยกเพชรแท้หรือเพชรเทียม
บริษัทมีนโยบายในการแบ่งแยกหน้าที่ชัดเจน (Segregation of duty)
ควบคู่กับวัตถุประสงค์การถ่วงอำนาจ (Check and balance) ได้แก่
การแยกกันถือกุญแจโดยพนักงาน 3 คน การกำหนดจำนวนผู้ทราบรหัส
การควบคุมภาพที่บันทึกจากกล้องวงจรปิดโดยฝ่ายที่ไม่เกี่ยวข้อง
และการใช้บัตรติดแถบแม่เหล็กเพื่อเปิดประตูเพื่อกำหนดจำนวนผู้มีสิทธิเข้า-ออก

ผลกระทบที่มีต่อสิ่งแวดล้อม

เนื่องจากบริษัทดำเนินธุรกิจค้าปลีกเพชรและเครื่องประดับเพชร
โดยไม่มีโรงงานผลิตเป็นของตนเอง จึงไม่มีการดำเนินงานที่ส่งผลกระทบต่อสิ่งแวดล้อม

งานที่ยังไม่ได้ส่งมอบ

- ไม่มี -

3. ปัจจัยความเสี่ยง

ในช่วงปี 2562 บริษัท ยูบิลลี่ เอ็นเตอร์ไพรส์ จำกัด (มหาชน)
จำเป็นต้องเพิ่มความระมัดระวังในการบริหารความเสี่ยงในธุรกิจ
เพื่อลดผลกระทบที่อาจจะเกิดขึ้นกับบริษัท ทั้งที่เป็นปัจจัยภายในองค์กร และปัจจัยภายนอกองค์กร
ดังนั้นความเสี่ยงจึงเป็นเรื่องสำคัญในอันดับต้น ๆ ในการดำเนินธุรกิจ
โดยบริษัทได้พิจารณาความเสี่ยงขององค์กร ดังนี้

1 ความเสี่ยงจากสภาวะทางเศรษฐกิจ

ในปี 2562 เศรษฐกิจและกำลังซื้อภายในประเทศยังคงชะลอตัวต่อเนื่องมาจากปี 2561
จึงส่งผลต่อกำลังการซื้อของผู้บริโภคในประเทศ
อย่างไรก็ดีทางผู้บริหารของบริษัทมีนโยบายที่จะลดผลกระทบจากความเสี่ยงดังกล่าว
ไม่ว่าจะเป็นการบริหารสินค้าคงเหลือ
นำเสนอสินค้าให้ตรงกับความต้องการของลูกค้าโดยใช้เครื่องมือทางการตลาดมาช่วย
พร้อมทั้งทำการวิจัยทางการตลาดเพื่อศึกษาความต้องการและพฤติกรรมของลูกค้า
และจัดกิจกรรมส่งเสริมการขายเพื่อกระตุ้นอารมณ์ความสนใจของลูกค้า
ส่วนด้านต้นทุนและค่าใช้จ่ายที่เกี่ยวข้อง บริษัทได้เจรจาต่อรองราคากับผู้ขายวัตถุดิบของบริษัท
รวมถึงควบคุมค่าใช้จ่ายในการขายและบริหารให้เหมาะสมด้วย

2 ความเสี่ยงจากการดำเนินธุรกิจที่สินค้ามีราคาสูงและเคลื่อนย้ายได้ง่าย

เนื่องจากสินค้าของบริษัทเป็นเพชรและเครื่องประดับที่มีราคาสูงและเคลื่อนย้ายได้ง่าย
ทำให้บริษัทมีความเสี่ยงเกี่ยวกับการที่สินค้าของบริษัทอาจสูญหายจากบุคคลภายนอกและภายในบริษัท
อีกทั้งบริษัทได้มีการเคลื่อนย้ายสินค้าจากสาขาหนึ่งไปยังอีกสาขาหนึ่ง
อาจทำให้เกิดการสูญหายระหว่างทางได้

สำหรับความเสี่ยงจากการสูญหายจากบุคคลภายนอก เช่น การโจรกรรม หรือ
ความเสี่ยงจากการสูญหายจากบุคคลภายในบริษัท เช่น การนำสินค้าไปขายแล้วไม่บันทึกบัญชี
แล้วจึงนำสินค้าแบบเดิมมาเก็บไว้ หรือการโจรกรรมจากบุคคลภายในของบริษัทเอง
หรือบุคคลภายในสับเปลี่ยนเพชรเพื่อนำสินค้าเทียมมาจำหน่าย เป็นต้น
บริษัทมีนโยบายและระเบียบวิธีการปฏิบัติงานที่เน้นวัตถุประสงค์ในการ “ป้องกัน”
ที่รัดกุมในทุกขั้นตอน และทุกพื้นที่ เช่น
บริษัทมีนโยบายให้ทำการเก็บสินค้าไว้ในตู้นิรภัยทุกครั้งหลังเวลาเลิกงาน
โดยสินค้าคงเหลือทุกประเภทจะมีการบันทึกรายการเข้า-ออกทุกครั้ง
และจะต้องคำนวณความครบถ้วนและถูกต้องของรายการดังกล่าวทั้งหมด ณ สิ้นวันเช่นกัน
นอกจากนั้นบริษัทมีการเก็บวัตถุดิบไว้ในห้องมั่นคงภายในสำนักงานใหญ่ที่มีการบันทึกภาพโดยกล้องโทรทัศน์วงจรปิดตลอด
24 ชั่วโมง ควบคู่กับมีระบบตรวจจับความร้อน

สำหรับการควบคุมภายในเพื่อตรวจสอบ บริษัทมีการสุ่มตรวจสินค้าที่สาขา
โดยฝ่ายบัญชีและผู้จัดการเขตตรวจสอบสินค้าคงเหลืออย่างน้อยเดือนละ 2 ครั้ง
และมีการสุ่มตรวจสอบสินค้าที่ห้องมั่นคงสำนักงานใหญ่ อย่างน้อยเดือนละ 1 ครั้ง
นอกจากนี้บริษัทมีนโยบายการโอนสินค้าระหว่างสาขาอยู่ตลอดเวลา
ผ่านสำนักงานใหญ่โดยไม่มีการบอกกล่าวล่วงหน้าว่าจะโอนสินค้า ชิ้นใด เมื่อไร ไปสาขาใด
ดังนั้นความเสี่ยงจากการนำสินค้าไปขายแล้วไม่บันทึกบัญชี หรือนำสินค้าแบบเดิมมาเก็บไว้
หรือการโจรกรรมจากบุคคลภายในของบริษัท
หรือบุคคลภายในสับเปลี่ยนเพชรเพื่อนำสินค้าเทียมมาจำหน่าย
โดยไม่สามารถตรวจพบได้มีโอกาสเกิดขึ้นได้น้อย

นอกจากนี้ยังมีการทำประกันภัยสำหรับความเสียหายจากอัคคีภัยและการโจรกรรม ณ วันที่ 31
ธันวาคม 2562 อัตราส่วนระหว่างทุนประกันต่อสินค้าคงเหลือสุทธิคิดเป็นร้อยละ 100

สำหรับความเสี่ยงจากการเคลื่อนย้ายสินค้านั้น
ทุกการเคลื่อนย้ายสินค้าของบริษัทไม่ว่าจะเป็นการย้ายสินค้าจากสาขาหนึ่งไปยังอีกสาขาหนึ่ง
หรือการจัดส่งสินค้าจากสำนักงานใหญ่ไปยังแต่ละสาขาของบริษัทนั้น
จะต้องได้รับการอนุมัติจากผู้จัดการแผนกธุรการขายขึ้นไปทุกรายการเท่านั้น
โดยการย้ายสินค้าระหว่างสาขานั้นจะกระทำโดยตรงไม่ได้
ทุกสินค้าจะต้องถูกจัดส่งมาที่สำนักงานใหญ่ก่อนเท่านั้น และฝ่ายธุรการขายจะเป็นผู้บริหารจัดการ
และควบคุมการจัดส่งทั้งหมดออกไปยังสาขาปลายทาง
และสำหรับทุกการเคลื่อนย้ายสินค้าออกจากส่วนกลางนั้น ทุกรายการจะต้องถูกบันทึกทั้งหมด
พร้อมทั้งการเซ็นรับรองการเคลื่อนย้ายสินค้าจากบริษัทที่แผนกคลังสินค้าเท่านั้น นอกจากนั้นสำหรับทุก
ๆ การจัดส่งบริษัทได้ทำประกันการจัดส่งไว้ โดยในการส่งแต่ละครั้ง
บริษัทได้จำกัดความเสี่ยงโดยการกำหนดให้มูลค่าสินค้าจัดส่งในแต่ละครั้งไม่เกิน 600,000
บาทต่อครั้ง และมูลค่าดังกล่าวก็เป็นมูลค่าที่อยู่ภายใต้การทำประกันทั้งหมด 100%
ดังนั้นหากมีการการสูญหายเกิดขึ้น
บริษัทจะไม่ได้รับผลกระทบอย่างเป็นสาระสำคัญต่อผลประกอบการของบริษัท

บริษัทมีนโยบายและระเบียบวิธีการปฏิบัติงานในการควบคุมการเข้า -
ออกห้องมั่นคงในสาระสำคัญดังต่อไปนี้

• การเข้าสู่พื้นที่ของห้องคลังสินค้า – ต้องใช้กุญแจ และการสแกนลายนิ้วมือเข้าสู่พื้นที่เท่านั้น
ซึ่งกุญแจ และบัตรดังกล่าวจะถูกถือโดยผู้จัดการแผนกคลังเท่านั้น ซึ่งพนักงานอื่น
รวมถึงกรรมการบริษัทไม่สามารถเข้าสู่พื้นที่ดังกล่าวได้อย่างอิสระ

• การเข้าสู่พื้นที่ของห้องมั่นคง (อยู่ในพื้นที่ห้องคลังสินค้า) – ต้องใช้กุญแจ 2 ดอกไขพร้อมกัน
ร่วมกับรหัสปิด - เปิดห้องมั่นคง โดยกุญแจทั้งหมด และรหัสดังกล่าวนั้นถูกถือโดยผู้บริหารต่างแผนก
และไม่มีความเกี่ยวข้องกันอย่างละ 1 ท่าน รวมทั้งหมด 3 ท่าน
ซึ่งไม่ใช่ทั้งกรรมการและผู้ถือหุ้นใหญ่แต่อย่างใด และวิธีการดังกล่าวเป็นวิธีการควบคุมภายใน
Check and Balance ของบริษัทในการควบคุมการเข้าสู่ห้องมั่นคง

ดังนั้นการเข้าห้องมั่นคงดังกล่าวจะเข้าโดยบุคคลคน ๆ เดียวไม่ได้ ต้องใช้บุคคลอย่างน้อย 3
คนที่เป็นผู้บริหารที่ไม่มีความเกี่ยวข้องกันทั้งหมดพร้อมกัน ซึ่งพนักงานอื่น
และกรรมการบริษัทไม่สามารถที่จะเข้าสู่พื้นที่ดังกล่าวได้อย่างอิสระ
ทั้งนี้รหัสผ่านดังกล่าวจะถูกเปลี่ยนอย่างน้อยปีละ 1 ครั้ง นอกจากนั้นภายในห้องมั่นคง
บริษัทได้ติดตั้งกล้องวงจรปิดซึ่งเปิดตลอด 24 ชั่วโมง

นอกจากที่กล่าวมาแล้วนั้นทางบริษัทยังมีระบบการควบคุมภายในอื่น ๆ
ที่ช่วยในการป้องกันความเสี่ยงดังกล่าวได้
อีกทั้งทางคณะกรรมการตรวจสอบได้กำหนดให้ฝ่ายตรวจสอบภายในทำการตรวจสอบโดยการติดตามรายการ
(Walk-through) ว่าพนักงานและผู้บริหารของบริษัท มีการปฏิบัติตามระเบียบที่บริษัทวางไว้หรือไม่
โดยให้ตรวจสอบเป็นประจำทุกไตรมาสและเสนอรายงานต่อคณะกรรมการตรวจสอบ

3 ความเสี่ยงจากการที่ปริมาณและคุณภาพของสินค้าตรวจสอบได้ยาก

มูลค่าของเพชรนั้นจะขึ้นอยู่กับ คุณลักษณะของเพชร 4 ประการ (4C) คือ สี ความบริสุทธิ์
คุณภาพการเจียระไน และขนาด ซึ่งคุณลักษณะของเพชรแต่ละเม็ดอาจแตกต่างกันเพียงเล็กน้อย
แต่มีมูลค่าแตกต่างกัน อันเป็นการยากในการที่จะตรวจสอบมูลค่าที่แท้จริงของสินค้าคงเหลือของบริษัท
ซึ่งอาจจะทำให้เกิดความเสี่ยงที่จะเกิดการสับเปลี่ยนระหว่างเพชรที่ระบุไว้ในฉลากสินค้ากับเพชรที่มีคุณภาพต่ำกว่า
ซึ่งหากขาดการมีระบบการควบคุมภายในที่ดี อาจจะส่งผลต่อมูลค่าสินค้าคงเหลือและต้นทุนขาย
รวมถึงผลประกอบการของบริษัทที่แสดงไว้ในงบการเงินก็อาจจะคลาดเคลื่อนด้วย

อย่างไรก็ดี สำหรับความเสี่ยงจากการสับเปลี่ยนเพชรและมูลค่าที่แท้จริงดังกล่าว
บริษัทได้มีการกำหนดนโยบาย และระเบียบวิธีการปฏิบัติงาน
เพื่อทำการควบคุมรายละเอียดของสินค้า และคุณภาพรายชิ้น โดยมีรายละเอียดที่เป็นสาระสำคัญดังนี้

1.  สินค้าที่มีการจัดซื้อทั้งหมดนั้น บริษัทได้ทำการกำหนดรหัสวัตถุดิบไว้ล่วงหน้า
    โดยแต่ละรหัสจะแบ่งคุณลักษณะของวัตถุดิบอย่างละเอียด ซึ่งใช้สำหรับเพชรทุกประเภท
    ทั้งที่มีใบรับประกัน และไม่มีใบรับประกัน

2.  สำหรับขั้นตอนการบันทึกวัตถุดิบ จะมีการตรวจสอบเพชรทุกเม็ดที่สั่งซื้อโดยผู้เชี่ยวชาญของบริษัท
    ก่อนที่จะรับสินค้าจากผู้ขาย
    และหลังจากที่มีการรับวัตถุดิบจากผู้ขายตามใบคำสั่งซื้อและผ่านระบบการตรวจสอบคุณภาพเพชรแล้ว
    จะแยกประเภทวัตถุดิบตามคุณลักษณะโดยละเอียดตามรหัสวัตถุดิบที่กำหนดไว้แล้ว
    และจัดเก็บใบสรุปผลการตรวจสอบวัตถุดิบไว้ที่แผนกตรวจสอบคุณภาพ

3.  หลังจากมีการแยกประเภทตามรหัสวัตถุดิบแล้ว
    วัตถุดิบแต่ละประเภทจะถูกจัดเก็บในห้องมั่นคงทั้งหมด
    ซึ่งจะมีการจัดเก็บโดยแยกตามประเภทสินค้า และรหัสวัตถุดิบที่กำหนดไว้

4.  สำหรับกระบวนการผลิตสินค้าสำเร็จรูปจะมีการกำหนด
    รหัสการผลิตของสินค้าแต่ละชิ้นไว้ในระบบคอมพิวเตอร์ของบริษัท
    ซึ่งมีข้อมูลระบุถึงวัตถุดิบที่ต้องใช้แยกตามรหัสวัตถุดิบโดยละเอียด

5.  ขั้นตอนการเบิกจ่ายวัตถุดิบเพื่อใช้ในการผลิต
    ฝ่ายผลิตมีการจัดทำเอกสารการเบิกวัตถุดิบตามรหัส และรายละเอียดการผลิตที่กำหนดไว้
    ซึ่งสรุปจากจำนวนเครื่องประดับที่จะผลิต
    โดยระบุรหัสวัตถุดิบและปริมาณที่ต้องการในการผลิตในแต่ละครั้ง

6.  การรับสินค้าสำเร็จรูปจากผู้รับจ้างผลิต
    หลังจากที่โรงงานที่รับจ้างการผลิตจัดส่งสินค้าสำเร็จรูปและผ่านการตรวจสอบคุณภาพซึ่งจะรวมถึงคุณลักษณะของเพชรที่เป็นวัตถุดิบว่าตรงกับแบบที่กำหนดไว้หรือไม่
    เรียบร้อยแล้ว
    แผนกผลิตจะทำการกำหนดรหัสสินค้าสำเร็จรูปและมีการพิมพ์ใบรับประกันจากระบบซึ่งจะระบุรายละเอียดของสินค้าว่าประกอบด้วยคุณภาพของเพชรอย่างไร
    จำนวน และน้ำหนักของเพชรเท่าใด รวมถึงมีรูปภาพของสินค้านั้น ๆไว้อย่างชัดเจน
    แล้วนำทั้งสินค้า และใบรับประกันดังกล่าวทั้งหมด ไปเก็บไว้ในห้องมั่นคง
    เพื่อรอการเบิกจ่ายไปยังสาขาที่ต้องการต่อไป

7.  เครื่องประดับที่พร้อมจัดจำหน่ายนั้นจะมีการติดสลากระบุรหัสสินค้าและมีใบรับประกันที่มีรูปสินค้าดังกล่าวประกอบอยู่
    ดังนั้นเมื่อมีการตรวจสอบจะสามารถทราบได้ทันทีว่าสินค้าดังกล่าวมีรายละเอียด
    และลักษณะอย่างไร

8.  สำหรับการตรวจสอบนั้น บริษัทได้กำหนดให้ฝ่ายบัญชีการเงิน เป็นผู้ตรวจนับสินค้าคงเหลือ
    ทั้งในส่วนของวัตถุดิบ และเครื่องประดับของแผนกคลังสินค้า และแผนกผลิต
    เป็นประจำอย่างน้อยเดือนละ 1 ครั้ง

9.  สำหรับขั้นตอนการรับเปลี่ยนสินค้าจากลูกค้านั้นหลังจากพนักงานขายรับสินค้าจากลูกค้าจะจัดส่งสินค้าชิ้นดังกล่าวมายังสำนักงานใหญ่
    เพื่อให้แผนกผลิตตรวจสอบคุณสมบัติของเพชร ก่อนที่จะนำไปใช้ในการผลิตใหม่

ทั้งนี้การปฏิบัติงานที่สำคัญตามที่กล่าวไว้ 9 ข้อข้างต้น ใช้ควบคุมดูแลทั้งเพชรที่มีใบรับประกัน
และไม่มีใบรับประกันจากสถาบันในต่างประเทศ ไม่ว่าจะเป็นเพชรร่วง หรือเพชรกะรัต
หรือเพชรที่ประกอบอยู่ในเครื่องประดับแล้ว
แต่เฉพาะในส่วนของเพชรที่มีใบรับประกันคุณภาพจากสถาบันในต่างประเทศนั้น
มีลักษณะที่ช่วยให้ง่ายต่อการตรวจสอบ กล่าวคือ เพชรที่มีใบรับประกันจากสถาบัน HRD นั้น
เพชรทุกเม็ดจะได้รับการบรรจุอยู่ในกล่องปิดผนึกทั้งหมดมาจากต่างประเทศโดยตรง
และในส่วนของเพชรที่มีใบรับประกันจากสถาบัน GIA นั้น
เพชรทุกเม็ดจะได้รับการทำสัญลักษณ์รหัสใบรับประกันไว้ที่ขอบเพชรด้วยแสงเลเซอร์ทั้งหมด
เพื่อป้องกันการสับเปลี่ยน และสามารถระบุถึงเพชรเม็ดนั้น ๆ ได้อย่างแม่นยำและชัดเจน
ทำให้ตรวจสอบคุณลักษณะของเพชรได้ง่าย

นอกจากนี้ระบบต่าง ๆ ที่บริษัทได้กำหนดไว้ มีส่วนช่วยในการเพิ่มประสิทธิผลของระบบควบคุมภายใน
ดังนั้นจากนโยบายและระเบียบวิธีการปฏิบัติงานของบริษัททั้งหมดที่กล่าวมา
บริษัทมีความเชื่อมั่นว่ามูลค่าและคุณภาพของสินค้าที่แสดงไว้ในงบการเงินมีความถูกต้องเหมาะสมตามที่ควร

4 ความเสี่ยงจากการกำหนดราคาสินค้าและการให้ส่วนลด

การขายสินค้าของบริษัทส่วนใหญ่เป็นลักษณะค้าปลีกให้กับผู้ซื้อรายย่อยทั่วไป
ทั้งนี้ราคาของเพชรและเครื่องประดับเพชรจะขึ้นอยู่กับคุณลักษณะของเพชรที่ต้องอาศัยความรู้และประสบการณ์ในการระบุคุณลักษณะ
และที่สำคัญคือราคานั้นขึ้นอยู่กับความพึงพอใจของผู้ซื้อ
ดังนั้นราคาขายและส่วนลดที่ให้ลูกค้าแต่ละรายจะไม่เป็นมาตรฐานเดียวกัน
และราคาจำหน่ายของเครื่องประดับรูปแบบคล้ายคลึงกันจะแตกต่างกันและไม่สามารถเปรียบเทียบกันได้
และยากที่จะตรวจสอบได้ว่าจะมีการบันทึกรายได้อย่างถูกต้องครบถ้วน
ทำให้อัตรากำไรขั้นต้นจากการจำหน่ายสินค้าแต่ละชิ้นมีความผันผวนมาก
ซึ่งจะส่งผลต่อความสม่ำเสมอในการรับรู้รายได้และกำไร

อย่างไรก็ดี บริษัทให้ความสำคัญต่อนโยบายในการกำหนดราคาขายสินค้าและการให้ส่วนลด
โดยบริษัทมีนโยบายในการกำหนดราคาขายสินค้าและส่วนลดที่ชัดเจนตามประเภทของสินค้า
ซึ่งเป็นมาตรฐานเดียวกันในทุกสาขาของบริษัท
ทั้งนี้พนักงานขายไม่มีอำนาจในการกำหนดราคาขายและให้ส่วนลดได้อย่างอิสระ

สำหรับการกำหนดราคาขาย
บริษัทมีนโยบายกำหนดราคาโดยแบ่งประเภทของสินค้าเป็นหมวดหมู่ตามต้นทุนของแต่ละรูปแบบสินค้า
รวมถึงประเภทและราคาวัตถุดิบ
และจึงกำหนดราคาขายของสินค้าแต่ละประเภทให้เป็นมาตรฐานเดียวกันตามความเหมาะสม
นโยบายการกำหนดราคานี้อนุมัติโดยประธานเจ้าหน้าที่บริหารด้านการเงินของบริษัท
เป็นบุคคลสุดท้าย ซึ่งหากการกำหนดราคาไม่เหมาะสม
จะส่งผลกระทบต่อยอดขายหรืออัตรากำไรขั้นต้น สำหรับนโยบายส่วนลดของบริษัทนั้น
กำหนดให้ส่วนลดแปรผกผันกับค่าคอมมิชชันที่พนักงานขายได้รับ กล่าวคือ หากส่วนลดมาก
ผลตอบแทนที่พนักงานขายได้รับจะลดลง นอกจากนี้ส่วนลดมีลักษณะเป็นขั้นบันได
มีการกำหนดอัตราสูงสุดที่พนักงานและผู้บริหารแต่ละขั้นจะให้ได้
สำหรับอัตราส่วนลดขั้นสูงสุดนั้นจะต้องได้รับการอนุมัติจากประธานเจ้าหน้าที่บริหาร
ซึ่งนโยบายดังกล่าวนั้นได้รับการอนุมัติโดยคณะกรรมการบริหาร
โดยส่วนลดสูงสุดนั้นจะไม่ทำให้ราคาขายของสินค้าต่ำกว่าราคาทุน
ทั้งนี้บริษัทไม่มีการให้ค่าตอบแทนในรูปแบบค่าคอมมิชชันให้กับผู้บริหารหรือพนักงานฝ่ายอื่น ๆ
นอกจากพนักงานขาย

สำหรับความเสี่ยงในเรื่องความถูกต้อง และครบถ้วนในการรับรู้รายได้ของบริษัทจากการให้ส่วนลด
เช่น พนักงานขายอาจทำการขายโดยไม่ให้ส่วนลด
แต่ได้แจ้งจำนวนเงินต่อบริษัทว่าเป็นจำนวนเงินสุทธิจากการให้ส่วนลดตามนโยบาย
โดยพนักงานทำการเก็บเงินส่วนต่างดังกล่าวไว้
ทำให้บริษัทอาจเกิดความเสี่ยงจากการรับรู้รายได้ที่ไม่ครบจากส่วนลดตามนโยบายดังกล่าวได้

อย่างไรก็ตาม ทางบริษัทได้ตระหนักถึงความเสี่ยงดังกล่าวเป็นอย่างดี
และได้ทำการป้องกันความเสี่ยงดังกล่าว ด้วยการกำหนดให้มีการออกใบกำกับภาษี
และใบเสร็จรับเงินพร้อมใบรับประกันสินค้าที่ระบุถึงราคาในการซื้อกับลูกค้าทุกครั้ง นอกจากนั้น
ในระบบฐานสมาชิกลูกค้าของบริษัทจะมีการบันทึกมูลค่าในการซื้อของลูกค้าในแต่ละครั้ง
เพื่อสะสมเป็นคะแนนรางวัลจากการซื้อของลูกค้าในแต่ละครั้ง
และมีการแจ้งข้อมูลดังกล่าวต่อลูกค้าทุกครั้งเช่นกัน ดังนั้น ด้วยระบบการควบคุมภายในดังกล่าว
โดยเป็นการควบคุมความถูกต้องของมูลค่าจากลูกค้าโดยตรง
ซึ่งเป็นไปตามวัตถุประสงค์การตรวจสอบจากบุคคลภายนอก
จึงทำให้บริษัทมีความเสี่ยงในกรณีดังกล่าวในระดับต่ำ

5 ความเสี่ยงจากความล้าสมัยสินค้าคงเหลือในกลุ่มเครื่องประดับเพชร

สินทรัพย์ที่สำคัญที่สุดของบริษัท คือ สินค้าคงเหลือ ซึ่ง ณ วันที่ 31 ธันวาคม 2562
มีมูลค่าสุทธิเท่ากับ 638.73 ล้านบาท คิดเป็นร้อยละ 42.92 ของมูลค่าสินทรัพย์รวม และร้อยละ
60.28 ของส่วนของผู้ถือหุ้นของบริษัท เนื่องจากสินค้าเครื่องประดับเพชร
ผู้บริโภคยังยึดติดกับคุณค่าของเพชรและรูปแบบของสินค้าควบคู่กันไป
รูปแบบของสินค้าที่ค่อนข้างแฟชันหรือทันสมัยมากเกินไปอาจเป็นปัญหาเมื่อเสื่อมความนิยม
ทำให้ต้องลดราคาการจำหน่ายมากกว่าปกติซึ่งทำให้ความสามารถในการทำกำไรลดลง

อย่างไรก็ตาม
จากการที่ผู้บริหารของบริษัทประกอบธุรกิจจำหน่ายเครื่องประดับเพชรมาเป็นระยะเวลานานมากว่า
40 ปี ทำให้เข้าใจถึงภาวะอุตสาหกรรมเครื่องประดับเพชรเป็นอย่างดี
ผู้บริหารจึงให้ความสำคัญในการพัฒนารูปแบบของเครื่องประดับและความต้องการของผู้บริโภค
โดยมีการเก็บและวิเคราะห์ข้อมูลการขายที่ผ่านมาของบริษัท ทำการสำรวจความคิดเห็นของลูกค้า
ในขณะเดียวกันบริษัทยังมีการเก็บรวบรวมข่าวสารเกี่ยวกับธุรกิจแฟชันต่าง ๆ
รวมถึงมีการจัดตั้งฝ่ายพัฒนาผลิตภัณฑ์และการว่าจ้างผู้ออกแบบประสบการณ์สูง (Designer)
มาเป็นพนักงานประจำของบริษัท
เพื่อให้สามารถออกแบบสินค้าได้ตรงตามความต้องการของผู้บริโภคมากที่สุด
โดยรูปแบบสินค้าของบริษัทจะเป็นรูปแบบที่เน้นความเรียบง่ายคลาสสิค เน้นที่คุณภาพเพชรเป็นหลัก
จึงไม่ประสบปัญหาการล้าสมัยของรูปแบบสินค้าเครื่องประดับเพชร
นอกจากนี้บริษัทยังสามารถนำสินค้าเครื่องประดับที่มีอยู่แปรสภาพกลับไปเป็นวัตถุดิบของบริษัทในการผลิตสินค้าใหม่ได้
ซึ่งจะเสียค่าใช้จ่ายประมาณร้อยละ 3 - 5 ของต้นทุนสินค้า
โดยผลกระทบต่อความสามารถในการทำกำไรของบริษัทไม่รุนแรง

นอกจากนี้บริษัทได้มีการบริหารสินค้าคงเหลืออย่างมีประสิทธิภาพ
จากการที่บริษัทได้วางนโยบายป้องกันความเสี่ยง โดยระบุข้อมูลรหัสสินค้า รหัสคอลเล็คชัน เดือน ปี
ที่ผลิต
และปีของการออกแบบในแต่ละสินค้าลงบนฐานข้อมูลในระบบคอมพิวเตอร์และลงบนป้ายราคาเพื่อประเมินหรือตรวจสอบว่าสินค้าแบบใดอยู่ในความต้องการของผู้บริโภค
หรือสินค้าแบบใดคงค้างในแต่ละสาขา
หากสินค้าแบบใดอยู่ในความต้องการสูงจะทำการวางแผนการผลิต
หากสินค้าแบบใดอยู่ในความต้องการต่ำ
หรือสินค้าชิ้นใดคงค้างในสาขาเกินเวลาอันควรจะดำเนินการโอนสินค้าจากสาขาหนึ่งไปอีกสาขาหนึ่ง
หรือจากจังหวัดหนึ่งไปอีกจังหวัดหนึ่ง หรือจากภาคหนึ่งไปอีกภาคหนึ่ง อย่างไรก็ตาม
บริษัทมีนโยบายจัดการสินค้าคงเหลือโดยนำกลับมาผลิตใหม่
และกำหนดให้พนักงานขายทุกสาขาประเมินความต้องการของผู้บริโภคและรายงานสินค้าคงเหลือแต่ละรูปแบบส่งกลับบริษัททุกเดือน
เพื่อให้ผู้บริหารมีข้อมูลประกอบการตัดสินใจในการที่จะผลิตสินค้าแต่ละรูปแบบให้ตรงความต้องการของตลาดมากที่สุด
เพื่อเป็นการลดความเสี่ยงดังกล่าว

สำหรับกรณีที่เครื่องประดับไม่สามารถจำหน่ายได้
บริษัทมีนโยบายที่จะนำเครื่องประดับเหล่านั้นไปเปลี่ยนแปลงรูปแบบใหม่
ซึ่งจะเสียค่าใช้จ่ายประมาณร้อยละ 3 ถึงร้อยละ 5 ของต้นทุนสินค้า โดยไม่มีค่าต้นทุนวัตถุดิบ

6 ความเสี่ยงจากการพึ่งพิงผู้บริหารและบุคลากรที่มีประสบการณ์และความสามารถ

เนื่องจากการดำเนินธุรกิจของบริษัทในนาม “ยูบิลลี่ เอ็นเตอร์ไพรส์” กว่า 20 ปี
เป็นการบริหารงานของผู้ถือหุ้นและผู้บริหารหลัก คือ นายวิโรจน์ พรประกฤต
ซึ่งดำรงตำแหน่งเป็นรองประธานคณะกรรมการบริษัท และประธานคณะกรรมการบริหาร ด้วยความรู้
ความชำนาญ และประสบการณ์เกี่ยวกับเพชรและเครื่องประดับเพชร ทั้งในด้านการจัดหาวัตถุดิบ
การขยายช่องทางการจำหน่ายผลิตภัณฑ์ และการขยายตลาด
เป็นปัจจัยสำคัญที่ทำให้บริษัทมีผลการดำเนินงานและฐานะทางการเงินที่เติบโตอย่างต่อเนื่อง
จึงถือได้ว่าบริษัทมีความเสี่ยงการพึ่งพิงผู้บริหารหลักในการบริหารงานและการจัดการ

อย่างไรก็ตาม บริษัทได้ใช้แนวทางการบริหารงานอย่างมืออาชีพ
มีการมอบหมายหน้าที่และความรับผิดชอบในการทำงานให้แก่ผู้บริหารท่านอื่น
และพนักงานแต่ละฝ่ายอย่างชัดเจน มีระบบฐานและการจัดเก็บข้อมูลที่ดี
ตลอดจนมีการแลกเปลี่ยนข้อมูลข่าวสารต่าง ๆ
ที่เกี่ยวข้องระหว่างผู้บริหารและพนักงานบริษัทอย่างสม่ำเสมอ รวมถึงมีการอบรม ให้ความรู้
และมีการลงทุนด้านการพัฒนาบุคลากรของบริษัทให้มีความรู้ความเข้าใจในการดำเนินงานของบริษัทเป็นอย่างดี
และสามารถลดความเสี่ยงจากการพึ่งพิงผู้บริหารหลักของบริษัทได้

7 ความเสี่ยงจากการขยายการลงทุน

บริษัทมีโครงการในอนาคตที่จะเพิ่มจำนวนสาขาสำหรับจำหน่ายสินค้าให้แก่ลูกค้าในพื้นที่กรุงเทพมหานคร
และในต่างจังหวัด เพื่อให้ครอบคลุมกลุ่มลูกค้าเป้าหมายให้มากขึ้น
และเพื่อตอบสนองความต้องการของลูกค้าให้ครบทุกกลุ่ม
ซึ่งบริษัทจะต้องมีการลงทุนสำหรับการตกแต่งร้านค้า
พร้อมทั้งมีเงินทุนหมุนเวียนสำหรับสินค้าในสาขาที่จะเปิดใหม่ อย่างไรก็ตาม
บริษัทอาจมีความเสี่ยงจากการลงทุน
หากการลงทุนที่กล่าวมาไม่บรรลุผลตามเป้าหมายที่บริษัทได้กำหนดไว้ เนื่องจากขึ้นอยู่กับปัจจัยต่าง ๆ
เช่น ภาวะเศรษฐกิจของประเทศไทย อัตราดอกเบี้ย ภาวะเงินเฟ้อ
หรือพฤติกรรมผู้บริโภคในแต่ละจังหวัด แต่อย่างไรก็ตาม บริษัทได้วางแผนการลงทุน
โดยมีหน่วยงานพัฒนาธุรกิจทำการศึกษาวิเคราะห์ภาวะตลาดและความเหมาะสมในการลงทุนอย่างรอบคอบในการขยายสาขาเพื่อนำเสนอต่อกรรมการบริหารพิจารณาความเป็นไปได้ในการลงทุน
รวมทั้งพยายามเปิดสาขาในห้างสรรพสินค้าขนาดใหญ่ที่มีกลุ่มลูกค้าเป้าหมายจำนวนมาก เช่น
ห้างสรรพสินค้าเซ็นทรัล โรบินสัน เดอะมอลล์ เทสโก้โลตัส และบิ๊กซี
เพื่อลดความเสี่ยงจากการลงทุนดังกล่าว

8 ความเสี่ยงด้านอัตราแลกเปลี่ยนเงินตราต่างประเทศ

บริษัทมีการนำเข้าวัตถุดิบจากต่างประเทศซึ่งการเสนอราคาและชำระเงินจะใช้เงินตราสกุลเหรียญสหรัฐเป็นหลัก
ในขณะที่สินค้าทั้งหมดจะจำหน่ายภายในประเทศ
โดยบริษัทมีการสั่งซื้อวัตถุดิบจากต่างประเทศคิดเป็นร้อยละ 70
ของยอดสั่งซื้อวัตถุดิบรวมทั้งหมดของบริษัทรวมถึงราคาวัตถุดิบเพชรที่ซื้อจากผู้ขายที่เป็นตัวแทนจำหน่ายในประเทศไทยจะมีการตกลงราคาเป็นเงินเหรียญสหรัฐฯ
ตามธรรมเนียมซื้อขายเพชรปกติ
ซึ่งหากราคาเงินเหรียญสหรัฐอ่อนค่าลงเมื่อเทียบกับเงินบาทก็จะทำให้ต้นทุนของบริษัทต่ำลง
แต่ในขณะเดียวกันหากราคาเงินเหรียญสหรัฐแข็งค่าขึ้นเมื่อเทียบกับเงินบาทก็จะทำให้ต้นทุนของบริษัทเพิ่มสูงขึ้น
ในปี 2562 บริษัทมีกำไรจากอัตราแลกเปลี่ยนเท่ากับ 3.62 ล้านบาท

อย่างไรก็ตาม บริษัทมีนโยบายป้องกันความเสี่ยงด้านอัตราแลกเปลี่ยนเงินตราต่างประเทศ
โดยการทำสัญญาซื้อขายเงินตราต่างประเทศล่วงหน้า (Forward Contract)
ซึ่งบริษัทมีนโยบายและเป้าหมายจะทำการป้องกันความเสี่ยงจากอัตราแลกเปลี่ยนประมาณร้อยละ 80
ถึงร้อยละ 100 ของมูลค่าการสั่งซื้อสินค้าจากต่างประเทศ อย่างไรก็ตาม
บริษัทไม่มีนโยบายเก็งกำไรจากอัตราแลกเปลี่ยน
ทั้งนี้การทำสัญญาซื้อขายเงินตราต่างประเทศล่วงหน้าดังกล่าวอยู่ในดุลพินิจที่รอบคอบของผู้บริหารบริษัท
โดยผู้บริหารบริษัทจะติดตามการเปลี่ยนแปลงอัตราแลกเปลี่ยนเงินตราต่างประเทศตลอดเวลา
และจะพิจารณาการทำสัญญาซื้อขายเงินตราต่างประเทศล่วงหน้าดังกล่าว
จากแนวโน้มการเปลี่ยนแปลงของอัตราแลกเปลี่ยน และผลกระทบจากอัตราแลกเปลี่ยนต่อบริษัท
ทั้งนี้การทำสัญญาซื้อขายเงินตราต่างประเทศล่วงหน้า
จะทำทันทีเมื่อได้รับสินค้าจากโรงงานเจียระไนในต่างประเทศ (Sightholder)
และบันทึกยอดเจ้าหนี้การค้าลงในบัญชีของบริษัทแล้ว

9 ความเสี่ยงจากการเปลี่ยนแปลงของราคาวัตถุดิบ

โครงสร้างต้นทุนเฉลี่ยของบริษัท ประกอบด้วย 3 ส่วนคือ 1) เพชร คิดเป็นอัตราส่วนร้อยละ 65
ถึง 75 ของต้นทุนขาย 2) ทองคำ คิดเป็นอัตราส่วนร้อยละ 15 ถึง 25 ของต้นทุนขาย และ 3)
ค่าจ้างผลิต คิดเป็นอัตราส่วนร้อยละ 3 ถึง 5 ของต้นทุนขาย
ทั้งนี้ขึ้นอยู่กับรูปแบบของสินค้าแต่ละชนิด จะเห็นได้ว่าเพชรและทองคำ
เป็นปัจจัยสำคัญที่มีผลต่อต้นทุนของบริษัท โดยเมื่อวัตถุดิบมีราคาเพิ่มขึ้น
ก็จะทำให้ต้นทุนของบริษัทเพิ่มขึ้น

สำหรับวัตถุดิบเพชร ราคาจะผันแปรตามราคาในตลาดโลก
บริษัทจึงไม่สามารถควบคุมมูลค่าที่แน่นอนของต้นทุนได้ โดยเพชรที่มีขนาดใหญ่ตั้งแต่ 1.00
กะรัตขึ้นไป จะมีการผันผวนของราคามากกว่าเพชรขนาดเล็ก
แต่ในปัจจุบันบริษัทมีการบริหารความเสี่ยงดังกล่าวโดยมีนโยบายในการกำหนดให้วัตถุดิบที่เก็บไว้ส่วนใหญ่จะเป็นเพชรที่มีขนาด
0.005 กะรัตถึง 0.30 กะรัต
ซึ่งเป็นกลุ่มของเพชรที่ไม่ได้รับผลกระทบจากความผันผวนของราคาในสาระสำคัญ
และสำหรับเพชรที่มีขนาดตั้งแต่ 1.00 กะรัตขึ้นไปนั้น
บริษัทมีนโยบายในการรักษาระดับของกลุ่มเพชรดังกล่าวเป็นสินค้าของบริษัท มูลค่าไม่เกินกว่าร้อยละ
15 ของมูลค่าสินค้าคงเหลือรวมของบริษัท โดย ณ วันที่ 31 ธันวาคม 2562
บริษัทมีกลุ่มเพชรที่มีขนาดตั้งแต่ 1.00 กะรัต ขึ้นไปคิดเป็นมูลค่าร้อยละ 6.63
ของสินค้าคงเหลือสุทธิของบริษัท อย่างไรก็ตาม หากมีความผันผวนของราคาเพชรในตลาดโลก
ผู้บริหารเชื่อว่า
บริษัทสามารถบริหารจัดการผลกระทบจากความผันผวนของราคาเพชรที่มีผลต่อโครงสร้างราคาและความสามารถในการทำกำไรของบริษัทได้
เช่น หากในภาวะที่วัตถุดิบมีราคาต่ำลง บริษัทสามารถทำกำไรได้สูงขึ้น และในทางกลับกัน
หากวัตถุดิบมีราคาที่สูงขึ้น
บริษัทมีนโยบายที่จะพิจารณาการปรับโครงสร้างราคาผลิตภัณฑ์ให้มีความเหมาะสมต่อราคาต้นทุนที่เพิ่มสูงขึ้นต่อไป

ทองคำสำหรับทำเครื่องประดับนั้นบริษัทใช้ทองคำ 18 เค
ซึ่งจะแปรผันตามราคาทองคำบริสุทธิ์ร้อยละ 99.99 เนื่องจากมีส่วนผสมของทองคำร้อยละ 75
กับโลหะอื่น ๆ อีกร้อยละ 25 เพื่อให้สามารถขึ้นรูปตัวเรือนเป็นเครื่องประดับได้
โดยที่ผ่านมาราคาทองคำบริสุทธิ์ร้อยละ 99.99 ในตลาดโลกมีการเปลี่ยนแปลงดังนี้

  ----------------- -------------------------- --------------------------
  การเปลี่ยนแปลง                                 
  ราคาทองคำบริสุทธิ์                               
  ร้อยละ 99.99                                  

  เดือน              มิถุนายน                     ธันวาคม

  ปี                 เหรียญสหรัฐต่อออนซ์            เหรียญสหรัฐต่อออนซ์

  2553              1,242.75                   1,413.50

  2554              1,500.25                   1,540.00

  2555              1,603.50                   1,656.00

  2556              1,226.00                   1,215.50

  2557              1,319.50                   1,183.00

  2558              1,180.50                   1,069.25

  2559              1,324.50                   1,157.50

  2560              1,242.25                   1,296.50

  2561              1,250.45                   1,281.65

  2562              1,409.00                   1,523.00
  ----------------- -------------------------- --------------------------

อย่างไรก็ตาม บริษัทมีการบริหารความเสี่ยงความผันผวนของราคาทองคำ
โดยในขั้นตอนการจ้างผลิตสินค้าของบริษัท จะทำการตกลงราคาทองคำ 18 เค ที่ใช้ในการผลิต ณ
วันที่ตกลงคำสั่งผลิตแก่ผู้ผลิตช่วง และใช้เป็นเกณฑ์ในการคำนวณราคาต้นทุน
ทำให้ความผันผวนของราคาวัตถุดิบทองคำไม่ส่งผลกระทบต่อต้นทุนที่บริษัทได้ทำการตกลงในการผลิตไว้แต่อย่างใด
และในการกำหนดราคาจำหน่ายสินค้า ทางบริษัทก็จะมีการตั้งราคาเพิ่มจากต้นทุนสินค้าของบริษัท
จึงไม่ได้รับผลกระทบจากความผันผวนของราคาวัตถุดิบมากนัก

10 ความเสี่ยงจากการจัดหาวัตถุดิบเพชรขนาดใหญ่

เนื่องจากลักษณะตามธรรมชาติของเพชรดิบและเทคนิคการเจียระไน ทำให้เพชรที่มีขนาดใหญ่
จะมีอุปทานน้อยกว่าเพชรที่มีขนาดเล็ก
และการสั่งซื้อเพชรขนาดใหญ่จำเป็นต้องมีการสั่งจองจากผู้เจียระไนล่วงหน้าเป็นเวลานานกว่าเพชรขนาดเล็ก
และบางครั้งไม่มีเพชรขนาดที่ใหญ่ตามความต้องการในตลาด

ทั้งนี้การสั่งซื้อเพชรขนาดใหญ่มากกว่า 1.00 กะรัตของบริษัท จำเป็นต้องมีการสั่งซื้อล่วงหน้า
ไม่น้อยกว่า 3-4 เดือน แต่อย่างไรก็ตาม สินค้าของบริษัทส่วนใหญ่กว่าร้อยละ 90
จากยอดจำหน่ายสินค้าและให้บริการ จะมีการจำหน่ายในเพชรขนาดเล็กกว่า 0.70 กะรัต
ซึ่งเพชรขนาดเล็กสามารถซื้อได้เป็นการทั่วไป และมีอุปทานที่เพียงพอกับความต้องการของตลาด
จึงทำให้บริษัทยังไม่เคยได้รับผลกระทบจากการขาดแคลนเพชรขนาดใหญ่

11 ความเสี่ยงเกี่ยวกับสัญญาพื้นที่เช่า

ณ วันที่ 31 ธันวาคม 2562 บริษัทมีสาขาทั้งหมด 131 สาขา
โดยเป็นการจำหน่ายสินค้าให้กับลูกค้ารายย่อยทั่วไป (Retail) โดยผ่านสาขาที่เป็นพื้นที่เช่าจำนวน
58 สาขา ซึ่งตั้งอยู่ในศูนย์การค้าชั้นนำและไฮเปอร์มาร์ททั้งในเขตกรุงเทพฯ ปริมณฑล
และในเขตต่างจังหวัด บริษัทจึงต้องทำการเช่าพื้นที่จากผู้ให้เช่าพื้นที่ในรูปแบบของสัญญาเช่า
ทำให้บริษัทมีความเสี่ยงในกรณีที่ไม่สามารถต่อสัญญาเช่าพื้นที่ได้
หรืออาจมีความเสี่ยงจากการที่ผู้ให้เช่าขอเปลี่ยนแปลงเงื่อนไขและอัตราค่าเช่าในการต่อสัญญาและทำให้บริษัทต้องเสียค่าใช้จ่ายสูงกว่าเดิม
นอกจากนี้บริษัทมีสาขาที่เป็นเคาน์เตอร์โดยเป็นระบบแบ่งรายได้จำนวน 73 สาขา
ซึ่งไม่มีความเสี่ยงในด้านอายุสัญญาของพื้นที่

ณ วันที่ 31 ธันวาคม 2562 บริษัทมีสาขาที่เป็นพื้นที่เช่าจำนวน 58 สาขา
ซึ่งมีอายุการเช่าเป็นรายเดือน ถึง 3 ปี
จึงอาจจะมีความเสี่ยงจากการที่ไม่สามารถต่อสัญญาเช่าพื้นที่ได้ อย่างไรก็ตาม
การที่บริษัทเป็นผู้เช่าที่ดีของผู้ให้เช่าพื้นที่มาโดยตลอด และดำเนินธุรกิจกับผู้ให้เช่าพื้นที่มานาน
ถือได้ว่าบริษัทเป็นผู้เช่าพื้นที่ในอันดับต้น ๆ ของผู้ให้เช่าในธุรกิจเครื่องประดับ
ประกอบกับบริษัทมีสาขามากพอในการต่อรองกับผู้ให้เช่า
จึงทำให้ความเสี่ยงเกี่ยวกับการต่อสัญญาเช่าพื้นที่ของบริษัทค่อนข้างน้อย

4.  ทรัพย์สินที่ใช้ในการประกอบธุรกิจ

ทรัพย์สินของบริษัทที่ใช้ในการประกอบธุรกิจ ณ วันที่ 31 ธันวาคม 2562

+-------------------+--------+------------+----------+----------------+
| ประเภททรัพย์สิน      | ลักษณะก | การใช้งาน   | มูล       | ภาระผูกพัน       |
|                   | รรมสิทธิ์ |            | ค่าตามบัญชี |                |
|                   |        |            |          |                |
|                   |        |            | (บาท)    |                |
+-------------------+--------+------------+----------+----------------+
| 1.                | เป็น    | ใช้ในกา     | 22,29    | ไม่มี            |
| เครื่องตกแต่งและติดตั้ง | เจ้าของ | รดำเนินธุรกิจ | 7,868.43 |                |
+-------------------+--------+------------+----------+----------------+
| 1.  อุปกรณ์สำนักงาน  | เป็น    | ใช้ในกา     | 1,24     | ไม่มี            |
|                   | เจ้าของ | รดำเนินธุรกิจ | 1,405.88 |                |
+-------------------+--------+------------+----------+----------------+
| 2.  ยานพาหนะ      | เช่าซื้อ  | ใช้ในกา     | 4,84     | ไม่มี            |
|                   |        | รดำเนินธุรกิจ | 0,207.61 |                |
+-------------------+--------+------------+----------+----------------+
| 3                 | เป็น    | ใช้ในกา     | 34,97    | ไม่มี            |
| .  ส่วนปรับปรุงอาคาร | เจ้าของ | รดำเนินธุรกิจ | 8,506.24 |                |
+-------------------+--------+------------+----------+----------------+
| 4.                | เป็น    | ใช้ในกา     | 26       | ไม่มี            |
|  สินทรัพย์ระหว่างติดตั้ง | เจ้าของ | รดำเนินธุรกิจ | 0,017.40 |                |
+-------------------+--------+------------+----------+----------------+
| 5.  สินทรัพย์ไม่มีตัวตน | เป็น    | ใช้ในกา     | 14,72    | ไม่มี            |
|                   | เจ้าของ | รดำเนินธุรกิจ | 5,750.06 |                |
+-------------------+--------+------------+----------+----------------+
| รวมทั้งสิ้น           |        |            | 78,34    |                |
|                   |        |            | 3,755.62 |                |
+-------------------+--------+------------+----------+----------------+

เครื่องหมายการค้า

บริษัทได้จดทะเบียนต่อกรมทรัพย์สินทางปัญญา กระทรวงพาณิชย์
สำหรับสินค้าเครื่องประดับเพชรภายใต้เครื่องหมายการค้า “เพชรยูบิลลี่” ที่ใช้อยู่ในปัจจุบัน
ซึ่งได้จดทะเบียนไว้เมื่อวันที่ 17 มีนาคม 2559 การจดทะเบียนเครื่องหมายการค้าดังกล่าวมีอายุ
10 ปี นับแต่วันที่จดทะเบียน และสามารถต่ออายุได้ทุก 10 ปี
โดยตราสินค้าดังกล่าวของบริษัทจะหมดอายุในวันที่ 16 มีนาคม 2569

นอกจากนั้น บริษัทยังได้จดทะเบียนต่อกรมทรัพย์สินทางปัญญา กระทรวงพาณิชย์
สำหรับเครื่องหมายการค้าของ Flagship Store (ร้านสัญลักษณ์ภายใต้เครื่องหมายการค้า
“เพชรยูบิลลี่”) ซึ่งได้จดทะเบียนไว้เมื่อวันที่ 7 พฤษภาคม 2558
การจดทะเบียนเครื่องหมายการค้าดังกล่าวมีอายุ 10 ปี นับแต่วันที่จดทะเบียน
และสามารถต่ออายุได้ทุก 10 ปี โดยเครื่องหมายการค้าดังกล่าวของบริษัทจะหมดอายุในวันที่ 6
พฤษภาคม 2568

รายการสัญญาเช่าพื้นที่ เพื่อใช้เป็นสาขาและสำนักงาน

บริษัทได้มีการทำสัญญาเช่าพื้นที่ในศูนย์การค้าต่างๆ เพื่อเป็นสาขาในการจำหน่ายสินค้าของบริษัท
โดยมีรายละเอียดดังนี้

+-----+-----------+--------------------------------------+------------+
| ลำ  | ระยะเวลาข | สถานที่ตั้ง                              | พื้นที่รวม     |
| ดับที่ | องสัญญาเช่า |                                      |            |
+=====+===========+======================================+============+
| 1   | ต่ำกว่า 1ปี  | - ศูนย์การค้าเซ็นทรัลพลาซา สาขาพระราม 2   | 106.72     |
|     |           |                                      | ตารางเมตร  |
|     |           | - ศูนย์การค้าเซ็นทรัลพลาซา สาขารัตนาธิเบศร์  |            |
|     |           |                                      |            |
|     |           | - ศูนย์การค้าเซ็นทรัลเฟสติวัล สาขาพัทยาบีช    |            |
|     |           |                                      |            |
|     |           | - ศูนย์การค้าบิ๊กซีซูเปอร์เซ็นเตอร์ สาขานครปฐม |            |
|     |           |                                      |            |
|     |           | - ศูนย์การค้าบิ๊กซีซูเปอร์เซ็นเตอร์            |            |
|     |           | สาขานครสวรรค์                         |            |
|     |           |                                      |            |
|     |           | - ศูนย์การค้าบิ๊กซีซูเปอร์เซ็นเตอร์ สาขาแพร่    |            |
|     |           |                                      |            |
|     |           | - ศูนย์การค้าเทสโก้ โลตัส สาขาเพชรบูรณ์     |            |
|     |           |                                      |            |
|     |           | - ศูนย์การค้าเทสโก้ โลตัส สาขาภูเก็ต        |            |
|     |           |                                      |            |
|     |           | - ศูนย์การค้าหัวหิน มาร์เก็ต วิลเลจ          |            |
+-----+-----------+--------------------------------------+------------+
| 2   | 1 ปี       | - ศูนย์การค้าเซ็นทรัลพลาซา สาขาปิ่นเกล้า     | 592.42     |
|     |           |                                      | ตารางเมตร  |
|     |           | - ศูนย์การค้าเซ็นทรัล เฟสติวัล สาขาเชียงใหม่  |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาศาลายา     |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาชลบุรี       |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาพระราม 9   |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาลาดพร้าว    |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาลำปาง      |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาระยอง      |            |
|     |           |                                      |            |
|     |           | - ศูนย์การค้าเซ็นทรัลพลาซา                |            |
|     |           | สาขานครศรีธรรมราช                     |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาเชียงราย    |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาพระราม 3   |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาอุดรธานี     |            |
|     |           |                                      |            |
|     |           | - ศูนย์การค้าเซ็นทรัลเฟสติวัล สาขาภูเก็ต      |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาขอนแก่น     |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาอุบลราชธานี  |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาเชียงใหม่    |            |
|     |           | แอร์พอร์ต                              |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาพิษณุโลก     |            |
|     |           |                                      |            |
|     |           | - ศูนย์กาค้าเดอะมอลล์ สาขาโคราช          |            |
|     |           | นครราชสีมา                            |            |
|     |           |                                      |            |
|     |           | - ศูนย์การค้าเดอะมอลล์ สาขางามวงศ์วาน     |            |
|     |           |                                      |            |
|     |           | - ศูนย์การค้าเดอะมอลล์ สาขาท่าพระ         |            |
|     |           |                                      |            |
|     |           | - ศูนย์การค้าเดอะมอลล์ สาขาบางกะปิ        |            |
|     |           |                                      |            |
|     |           | - ศูนย์การค้าเดอะมอลล์ สาขาบางแค         |            |
|     |           |                                      |            |
|     |           | - ศูนย์การค้าเทสโก้ โลตัส สาขาบ้านโป่ง      |            |
|     |           |                                      |            |
|     |           | - ศูนย์การค้าเทสโก้ โลตัส สาขาสระบุรี       |            |
|     |           |                                      |            |
|     |           | - ศูนย์การค้าบิ๊กซีซูเปอร์เซ็นเตอร์            |            |
|     |           | สาขาหนองคาย                          |            |
|     |           |                                      |            |
|     |           | - ศูนย์การค้าบิ๊กซีซูเปอร์เซ็นเตอร์ สาขาลพบุรี   |            |
|     |           |                                      |            |
|     |           | - ศูนย์การค้าเสริมไทย มหาสารคาม          |            |
|     |           |                                      |            |
|     |           | - ศูนย์การค้าฟิวเจอร์ พาร์ค รังสิต           |            |
|     |           |                                      |            |
|     |           | - ศูนย์การค้าเมกะ สาขาบางนา             |            |
|     |           |                                      |            |
|     |           | - ศูนย์การค้าแฟชั่น ไอซ์แลนด์               |            |
|     |           |                                      |            |
|     |           | - ศูนย์การค้าซีคอนสแควร์ ศรีนครินทร์         |            |
|     |           |                                      |            |
|     |           | - ศูนย์การค้าเทอมินัล 21 พัทยา             |            |
+-----+-----------+--------------------------------------+------------+
| 3   | 3 ปี       | - ศูนย์การค้าเซ็นทรัลพลาซา สาขาสุราษฎร์ธานี  | 592.41     |
|     |           |                                      | ตารางเมตร  |
|     |           | - ศูนย์การค้าเซ็นทรัลพลาซา สาขาเวสเกตต์    |            |
|     |           |                                      |            |
|     |           | - ศูนย์การค้าเซ็นทรัลเฟสติวัล สาขาหาดใหญ่    |            |
|     |           |                                      |            |
|     |           | - ศูนย์การค้าเซ็นทรัลพลาซา สาขาโคราช      |            |
|     |           |                                      |            |
|     |           | - ศูนย์การค้าบิ๊กซีซูเปอร์เซ็นเตอร์            |            |
|     |           | สาขาสุราษฎร์ธานี                        |            |
|     |           |                                      |            |
|     |           | - ศูนย์การค้าเทสโก้ โลตัส สาขาระนอง       |            |
|     |           |                                      |            |
|     |           | - ศูนย์การค้าเทสโก้ โลตัส สาขากระบี่        |            |
|     |           |                                      |            |
|     |           | - ศูนย์การค้าเซ็นทรัลเวิลด์                 |            |
|     |           |                                      |            |
|     |           | - ศูนย์การค้าไอคอนสยาม                  |            |
+-----+-----------+--------------------------------------+------------+
|     |           | - สาขาสะพานเหล็ก ถนนเจริญกรุง           | อาคาร 2 ชั้น |
|     |           |                                      |            |
|     |           | - อาคารดีไซน์ไทย เลขที่ 304 ถนนสีลม       | 2 อาคาร    |
|     |           | แขวงสุริยวงศ์ เขตบางรัก กทม.             |            |
+-----+-----------+--------------------------------------+------------+
| 4   | 25 ปี      | - ศูนย์การค้าเซ็นทรัลพลาซา สาขาพระราม 3   | 55.03      |
|     |           |                                      | ตารางเมตร  |
+-----+-----------+--------------------------------------+------------+
| หม  |           |                                      |            |
| ายเ |           |                                      |            |
| หตุ: |           |                                      |            |
| ทุก  |           |                                      |            |
| สัญญ |           |                                      |            |
| าสา |           |                                      |            |
| มาร |           |                                      |            |
| ถต่อ |           |                                      |            |
| อาย |           |                                      |            |
| ุได้เ |           |                                      |            |
| มื่อห |           |                                      |            |
| มดส |           |                                      |            |
| ัญญา |           |                                      |            |
+-----+-----------+--------------------------------------+------------+

บริษัทได้มีการทำสัญญาเช่าอาคารเพื่อเป็นสำนักงานของบริษัท โดยมีรายละเอียดดังนี้

  -------------------------------------------------------------------------------------
  ลำดับที่   ระยะเวลาของสัญญาเช่า   สถานที่ตั้ง                                  พื้นที่รวม
  ------- -------------------- ---------------------------------------- ---------------
  1       3 ปี                  อาคารบางกอกซิตี้ทาวเวอร์ ชั้น 10 เลขที่ 179      1,913.88
                               ถนนสาทรใต้ แขวงทุ่งมหาเมฆ เขตสาทร กทม.      ตารางเมตร
                               10120                                    

  -------------------------------------------------------------------------------------

5.  ข้อพิพาททางกฎหมาย

-   ไม่มี –

6.  ข้อมูลทั่วไปและข้อมูลสำคัญอื่น

ชื่อบริษัทภาษาไทย : บริษัท ยูบิลลี่ เอ็นเตอร์ไพรส์ จำกัด (มหาชน)

Jubilee Enterprise Public Company Limited (JUBILE)

เลขทะเบียนบริษัท : 0107551000177

ลักษณะการประกอบธุรกิจ : ประกอบธุรกิจผลิตและจำหน่ายเครื่องประดับ เพชรกะรัต และ

เพชรที่ยังไม่ขึ้นตัวเรือน (เพชรร่วง)

ที่ตั้งสำนักงานใหญ่ : เลขที่ 179 อาคารบางกอกซิตี้ ทาวเวอร์ ชั้น 10 ถนนสาทรใต้
แขวงทุ่งมหาเมฆ

  เขตสาทร กรุงเทพฯ 10120

โทรศัพท์ : 02-625-1188

โทรสาร : 02-625-1100

Home Page : www.jubileediamond.co.th

ทุนจดทะเบียนหุ้นสามัญ : 175,000,000.00 บาท

ทุนจดทะเบียนชำระแล้ว : 174,273,125.00 บาท

มูลค่าที่ตราไว้หุ้นละ : 1.00 บาท

บุคคลที่ติดต่อ : นางสาว ธนภร ธนอาภาพงษ์

E-mail : ir@jubileediamond.co.th

บุคคลอ้างอิงอื่น ๆ

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

เลขที่ 93 ถนนรัชดาภิเษก แขวงดินแดง

เขตดินแดง กรุงเทพฯ 10400

ผู้สอบบัญชี : บริษัท พีวี ออดิท จำกัด

1.  นายประวิทย์ วิวรรณธนานุตร์ ผู้สอบบัญชีรับอนุญาต ทะเบียนเลขที่ 4917 หรือ

2.  นายเทอดทอง เทพมังกร ผู้สอบบัญชีรับอนุญาต ทะเบียนเลขที่ 3787 หรือ

3.  นางสาวชุติมา วงษ์ศราพันธ์ชัย ผู้สอบบัญชีรับอนุญาต ทะเบียนเลขที่ 9622 หรือ

4.  นายบุญเกษม สารกลิ่น ผู้สอบบัญชีรับอนุญาต ทะเบียนเลขที่ 11888

ที่ปรึกษาทางกฎหมาย : บริษัท วิสเซ่น แอนด์ โค จำกัด

  253 อาคาร 253 อโศก ชั้น 17 ห้อง 1701

  ถนนสุขุมวิท 21 (อโศก) แขวงคลองเตยเหนือ

  เขตวัฒนา กรุงเทพมหานคร 10110

[1] ก่อตั้งโดยนักธุรกิจชาวอเมริกัน Martin Rapaport